Herrialde bakoitzean eta herrialdeen artean desberdintasunak murriztea. - Gobernu Programa\nHerrialde bakoitzean eta herrialdeen artean desberdintasunak murriztea.\n28 konpromisoak, 105 ekimenak, 314 jarduerak\nKonpromisoa 11. Bazterkeriaren aurkako diru-sarrerak bermatzeko sistema garatzea eta hobetzea.\n2. Lehendakariordetza eta Lana eta Enplegua\nAlfonso Gurpegui Ruiz (Enplegu eta Gizarteratzeko Sailburuordea)\nEkimena 1. Diru-sarrerak Bermatzeko Errentaren eredua indartzea, bizitzeko gutxieneko diru-sarreraren errealitate berria kontuan hartuz.\nEkimena 2. Unibertsalizazioan sakontzea, oraindik behar besteko estaldurarik ez duten herritarren segmentuetara helduz eta arreta berezia jarriz ardurapeko seme-alabak dituzten familia ahulengan.\nEkimena 3. Kudeaketa hobetzea, izapidetzean arintasuna handituz eta prestazio eta laguntza ekonomikoen zorroztasuna eta kontrola indartuz.\nEkimena 4. Lan egin dezaketen eta Diru-sarrerak Bermatzeko Errentaren onuradunak diren pertsonen jarduera ekonomikoa eta gizarteratzea zein laneratzea sustatzea.\nKonpromisoa 12. 2022-2025 Gizarteratzeko V. Euskal Plana onestea.\nEkimena 1. 2022-2025 Gizarteratzeko V. Euskal Plana onestea erronka berriei erantzuteko. Plan honek zikloaren aurkako neurriak aurreikusiko ditu,\nkrisialdi ekonomikoko aldien eraginari aurre egin ahal izateko, arreta berezia jarriz gizarteratzearen eremuan genero-ikuspegia txertatzeari.\nKonpromisoa 38. Berariazko etxebizitzarako sarbide-ekintzak gazteentzat.\nEkimena 1. Gazte-etxebizitzako programa berezi bat garatzea, familia-etxebizitzatik emantzipatzea errazteko eta bizitza-proiektu independenteak erabat garatu\nEkimena 2. Alokairu-araubideko babeseko etxebizitzaren lehentasunezko erreserba bat ezartzea gazteen kolektiboarentzat.\nEkimena 3. Gaztelagun Programa indartzea, horretan sartzeko betekizunak malgutuz.\nEkimena 4. Gazteek etxebizitza bat lortu ahal izateko aukera berritzaileak abiaraztea, besteak beste, hauek:cohousing, erosteko aukera ematen duten\nalokairuak eta partekatutako pisuen programak.\nEkimena 5. Zuzkidura-bizitokiak gazteen kolektibora bideratzea eta proiektu pilotuak garatzea erabilera lagapeneko kooperatibak bezalako gazte\netxebizitzak errazteko, herrialde nordikoen esperientziak kontuan hartuz.\nKonpromisoa 76. Bazterkeria-arriskuko egoeran dauden pertsonei arreta emateko lurralde-sareen finkapena babestea.\nLide Amilibia Bergaretxe (Gizarte Politiketako Sailburuordea)\nEkimena 1. Estrategia integral bat abiaraztea, babes egonkorrak behar dituzten eta bazterkeria-arriskuan dauden pertsonentzako arreta bermatzeko, zehazki,\ngizarteratzearen eta esku-hartzearen eremutik.\nEkimena 2. Aurrera egitea lurralde bakoitzean gizarte-zerbitzuen sarea hedatzeko, gizarteratzeko ibilbide desberdinekiko modu koherentean eta integratuan.\nKonpromisoa 77. Zaurgarritasun eta babesgabetasun bereziko egoerei arreta ematea.\nEkimena 1. Etxerik gabeko pertsonekin, energia-txirotasunarekin eta bereziki ahulak diren pertsonei eragiten dizkieten bestelako egoera batzuekin (adinekoak, gazteak, haurrak, ezgaituak...) lotutako prebentzio- eta kudeaketa-jarduketak indartzea, arreta berezia emanez diskriminazio\nanitzeko egoerak jasaten dituztenei eta/edo gizarte-babeseko sarerik ez duten pertsonei (nahi gabeko bakardadea...).\nEkimena 2. Europar Batasunaren gomendioei jarraiki, haur-bermeko programa sustatzea, haurren txirotasunaren aurkako estrategia globalaren funtsezko\nelementu gisa, ardurapeko seme-alabak dituzten familientzako diru-sarrerak bermatzeko errenta hobetuz.\nEkimena 3. Diskriminazioaren Behatoki bat abiaraztea.\nKonpromisoa 78. Gizarte-zerbitzuen euskal sistema garatzea erkidego-ikuspegia kontuan hartuz eta kalitateko, berrikuntzako, zaintzen oreka berriko eta\neraginkortasuneko printzipioetan oinarrituz.\nEkimena 1. Gizarte-zerbitzuen II. Plan Estrategikoa egitea eta gizarte-zerbitzuen erakunde arteko funtsa finkatzea, Gizarte-zerbitzuen eta Prestazioen\nZorroan aurreikusitako prestazioak eta zerbitzuak bermatze aldera.\nEkimena 2. 2015eko Zorroaren Dekretua ebaluatzea eta gizarte-zerbitzuen euskal sistemaren katalogoaren plangintzan, koordinazioan eta araudi\ngarapenean aurrera egitea, erakunde arduradunek bere eskumenen eta baliabideen arabera adostutako eta hornitutako finantzaketa-eredu\njasangarri bat ezarriz. Halaber, saiatuko da, gizarte-zerbitzuen euskal sistemaren berrikuntzarako, kohesiorako eta kalitaterako erakunde arteko\negungo funtsa, behin baliabideak banatzeko barne-ereduan txertatuta, zaintzen eremuko ikerketarekin, teknologiarekin eta lanpostuen sorre\nrarekin eta Europar Batasunak sustatutako proiektuekin lotuta egotea.\nEkimena 3. Gizarte Zerbitzuen euskal sistemaren prestazioen eta zerbitzuen zorroa amaitzea, batez ere, adinekoentzako arretari dagokionez, zaintzaren,\nlaguntzaren, ostatuaren eta arretaren eremuetan.\nEkimena 4. Adinekoen egoitzak arautzen dituen dekretua egokitzea, zerbitzuak ituntzeko araubidea arautzen duen araudi bat sustatuz, horien\ngarapenerako baldintza egokiak bermatzeko eta gizarte zerbitzuak egonkortasun, sarbide-eskakizun, hornidura, prezio eta konkurrentziari\ndagokienez homogeneoa den esparru egoki batean emateko.\nKonpromisoa 79. Gizarte- eta erkidego-garapena indartzea.\nEkimena 1. Hurbiltasun handieneko prestazioak eta zerbitzuak indartzea, arretako erkidego-ereduan eta kalitatezko boluntariotzaren esparru europarrean\nsakonduz, hain zuzen ere, erabiltzaileen parte-hartzearekin eta horien eskubideen errespetutik zein sektoreko profesionalen lanaren\nkalitatearen bermetik abiatuta.\nEkimena 2. Programa integral bat abiaraztea gizarteratzerako babesak antolatzeko, hobetzeko eta bermatzeko, zehazki, gizarteratze-hitzarmenen bidez eta\nerreferentziazko profesionalak esleituz, betiere diru-sarrerak bermatzeko politikaren eta bestelako politiken (gizarte-zerbitzuak, gizarte-lanekoak,\nsoziosanitarioak...) arteko osagarritasuneko berariazko premien arabera.\nEkimena 3. Arreta-piramidearen inbertsioaren segimendua egitea eta estrategia integral bat planifikatzea, bere ohiko etxebizitzan bizi diren pertsonentzako\nzerbitzuak indartuz, bizitzeko erabateko autonomia bermatzeko.\nKonpromisoa 80. Gizarte-zerbitzuen berrikuntza eta ebaluazioa eta kalitatea sustatzea, emaitza-irizpideekin eta erabilgarritasun publikoko irizpideekin.\nEkimena 1. Gizarte-berrikuntzako sistema bat eta I+G+b sistema bat abiaraztea gizarte-zerbitzuen eremuan.\nEkimena 2. Erantzukizun publikoko gizarte-zerbitzuen ebaluazioa indartzea, arreta berezia jarriz pertsona hartzaileengan eta horien familiengan. Aurrekoaz\ngain, ezagutzaren sistematizazioa eta transferentzia indartuko dira.\nEkimena 3. Eten digitala murrizten saiatzea.\nEkimena 4. Sustatzea eten digitala murrizten eta etxeko arretarekin eta erabiltzaileen zein horien zaintzaileen eta senideen zaintzarekin lotutako teknologia eta\naplikazio digital berritzaileen sarbidea, garapena eta ezarpena errazten dituzten proiektuak.\nKonpromisoa 81. Bultzada estrategikoa ematea zahartze aktiboari eta adinekoen autonomia pertsonala, parte-hartze soziala eta bizitza osoa eta osasuntsua suatatzea.\nEkimena 1. Euskadi osora hedatzea adinekoekin lagunkoiak diren herrien eta hirien sarea: “Euskadi Lagunkoia Sustraietatik”.\nEkimena 2. “Euskadi Langunkoia Sustraietatik” Sarean integratzea zahartze aktibo eta osasuntsuko estrategia eta baita ere adinekoen talentuaren\ngarapena, genero-ikuspegia txertatuz, bizitza osoa (bere premiak asetzea) eta berezko gizarte-premiei edo hirugarrenen premiei erantzuteko\nprozesuan aktiboki parte hartzea bultzatuz.\nEkimena 3. Proiektu pilotuak garatzea, egokitzapen digitala edo gazteekiko belaunaldi arteko ekintzak bezalako eremuetan zahartze aktiboa sustatzeko.\nEkimena 4. Adineko herritarrak aholkatzea eta ahalduntzea interesatzen zaizkien gaietan eta eremuetan: oinarrizko finantza-prestakuntza, jaraunspenak eta\nEkimena 5. Zahartze aktiboko indize europarrarekin lerrokatutako zahartze aktiborako euskal estrategia bat onestea.\nEkimena 6. Hirugarren adinerako trantsizioa prestatzeko programa berri bat sustatzea.\nEkimena 7. Gizarteratzeko gutxieneko diru-sarrerak bermatzea egoerarik ahulenean dauden pentsiodunei.\nEkimena 8. Adinekoen talentua baliatzea eta sustatzea, politika publiko guztietan parte har dezaten babestuz.\nEkimena 9. Adinekoen eta gazteen belaunaldi arteko harremana eta solidaritatea indartzen laguntzen duten programak eta jarduerak sustatzea\nEkimena 10. Adineko pertsonen etxebizitzen irisgarritasuna eta energia-eraginkortasuna hobetzea. Ondorio horietarako, irisgarritasun-jarduketak burutzeko\nlaguntza-programa zehatzak bultzatuko ditugu (igogailuak eta arkitektura-oztopoak kentzea). Baita ere obrak egingo dira horien etxebizitzen\nenergia-eraginkortasuna hobetzeko eta, beharrezkoa den kasuetan, adinekoek bizitza duin eta egoki batez goza dezaten errazteko.\nKonpromisoa 82. Bakardade-egoeran dauden adinekoak laguntzea.\nEkimena 1. Nahi gabeko bakardadearen aurka borrokatzeko erakunde arteko plan bat abiaraztea aldundiekin, udalekin eta hirugarren gizarte-sektoreko\nantolakuntzekin elkarlanean, hain zuzen ere, gizarte-sektore ugariei eragiten dizkieten egoera hauen begirada zabal eta global batetik abiatuta.\nGainera, plan honek etxez etxeko bisitak indartzea jasoko du adinekoen kasurako.\nEkimena 2. Telelaguntzako zerbitzua hedatzea 80 urtetik gorako pertsona guztietara eta, apurka-apurka, 65 urtetik gorakoetara eta, zerbitzu horretatik,\nbakarrik dauden pertsonei arreta profesionala emateko berariazko lerro bat abiaraztea.\nEkimena 3. Gizarte-zerbitzuetako profesionalekin koordinazioan, lehen mailako solidaritateko eta gizarte boluntariotzako berariazko programa bat garatzea,\nadinekoen gizarte-isolamendua txirotasun, menpekotasun eta/edo gaixotasuneko egoerekin elkartzen den egoerak goiz detektatzeko.\nKonpromisoa 83. Laguntzaren kalitatea bermatzea eta arreta indartzea adinekoen etxeetan zein horien ingurune hurbilean.\nEkimena 1. Oinarrizko gizarte-zerbitzuak indartzea, adinekoei etxean ematen zaien arreta hobetzeko.\nEkimena 2. Zaintzaileek atseden hartzeko programak indartzea.\nEkimena 3. Bere etxeetan edo egoitzetan bizi diren adinekoentzako arreta soziosanitarioko eredu integral berri bat sustatzea, osasun-laguntzako lehen\nmailako sarearekin koordinatuta egongo dena.\nEkimena 4. Zaintzaileak laguntzeko euskal estrategia abian jartzea.\nEkimena 5. Zaintzaileen estatutua onartzea, gizonezkoen erantzunkidetasuna sustatuz adineko senideen zaintzetan, zehazki, sentsibilizazio-, kontziliazio- eta\nEkimena 6. Adinekoei arreta emateko bulegoak irekitzea hiru lurralde historikoetan, erakunde eskudunekin koordinatuta.\nKonpromisoa 84. Adineko pertsonen zerbitzurako jarduera ekonomikoa eta gizarte-berrikuntza sustatzea.\nEkimena 1. Hiru foru aldundiekin eta udalekin batera, “silver economy” edo zilarrezko ekonomia bultzatzeko programa bat garatzea.\nEkimena 2. Gizarte-berrikuntzako interesguneak finkatzea eta indartzea adinekoentzako arretaren eremuan: Adinberri Gipuzkoan, Nagusi Intelligence Center\nBizkaian eta zahartze aktiboari buruzko Berrikuntza-zentroa Araban.\nEkimena 3. “Silver economy” delakoaren eremuan enpresa-ekimenak eta gizarte-berrikuntza bultzatzea, lerro hori indartuz egungo deialdietan eta laguntza\nEkimena 4. Espezializazio Adimenduneko RIS3 Euskadi Euskal Estrategiaren esparruan, ikerketa aplikatuko proiektuak sustatzea adinekoekin lotutako\nproduktuetan eta zerbitzuetan.\nEkimena 5. Jardunbide kulturalak sustatzea adinekoen artean, garun-jarduera, oreka emozionala, elkarrekintza eta bakardadea indartzeko, bizitza osoagoa\nKonpromisoa 85. Seme-alabak dituzten familiak laguntzeko eta jaiotze-tasa sustatzeko estrategia integrala garatzea.\nEkimena 1. Euskadi osorako familia-politika integratu eta koherente bat bultzatzea, aldundiekin eta udalekin elkarlanean.\nEkimena 2. Seme-alabengatik ematen diren laguntzak apurka-apurka areagotzea eta horien administrazio sinplifikazioa lortzen saiatzea, Europar\nBatasunarekiko konbergentzian aurrera egiteko helburuarekin, Familiei Laguntzeko abenduaren 12ko 13/ 2008 Legean aurreikusitakoaren\nEkimena 3. Foru aldundiekin batera, hausnarketa bat abiaraztea, seme-alabengatik ematen diren zergakenkariak handitzeko eta progresibitate handiagoko\nelementuak txertatzeko familien zerga tratamenduan.\nEkimena 4. Sektore pribatuan, gutxienez 16 asteko aitatasun- eta amatasun-baimen berberak eta besteren ezinak sustatzea, Lan eta Enplegu Sailarekin\nEkimena 5. Kontziliazio erantzunkidea indartzea, lan-bizitzaren eta aitatasun positiboaren kontziliazioa sustatzen duten neurriekin, etxeko lanen eta zaintzen\ngizonezkoen eta emakumezkoen arteko banaketa zuzen eta berdinkidean aurrera egiteko, Lan eta Enplegu Sailarekin lankidetzan.\nEkimena 6. Gizartean zaintzen ekonomiari ospe ona ematen dioten sentsibilizazio-kanpainak egitea, jarduera ekonomikoan egiten duten ekarpena ikusaraziz.\nKonpromisoa 86. Haurren babeserako, prebentziorako eta promoziorako plan integrala.\nEkimena 1. Haurren eta nerabeen eskubideei buruzko lege bat onestea, haurtzaroaren eta nerabezaroaren babes, prebentzio eta sustapeneko sistema\narautze eta garatze aldera.\nEkimena 2. Erakunde arteko protokolo bat onestea, haurren aurkako indarkeriaren detekzio goiztiarra bermatzeko batez ere sexu-abusu eta -esplotazioari\neta haur-esplotazioari dagokienez detekzio eta esku-hartze eraginkorrak ziurtatzeko, kasu guztietan bermatuz biktimaren babesa eta horren\nEkimena 3. Haurrak babesteko sareak hedatzea, hirugarren sektoreko antolakuntzen eta sektore publikoaren arteko lankidetza sustatuz.\nEkimena 4. Irakaskuntzan, adin goiztiarretatik, hezkuntza afektibo sexuala lantzea, baita Internetekin lotu tako prebentzioa eta erabilera segurua ere.\nKonpromisoa 87. Migrazio-egitatearen aurreko harrera-, integrazio- eta erantzunkidetasun-kultura zibikoa sustatzea eta hedatzea\nEkimena 1. Migratzaileak integratzeko eredua sendotzea.\nEkimena 2. Euskal gizartearen eta bertako elkarte-egituraren integratzeko potentziala garatzea, giza legezko integrazio egokia finkatze aldera.\nEkimena 3. “Migraziorako Euskal Itun Soziala” hedatzea eta garatzea.\nEkimena 4. Euskadin, Estatuan eta Europan “Share Proposamena” sustatzea, erantzunkidetasun-printzipioa aplikatzeko mekanismo gisa.\nEkimena 5. Kultura eta Hizkuntza Politika Sailarekin elkarlanean, migratzaileentzako harrera kulturaleko planak garatzea, Euskadiko Liburutegi Publikoen\nSarearen bidez, zehazki, migratzaileen kolektiborik handienei berezko eduki kulturalak eskainiz.\nKonpromisoa 88. Migratzaileak hartzeko estrategia global bat finkatzea\nEkimena 1. Euskadira heltzen diren migratzaileak hartzeko euskal eredua onestea eta ezartzea. Eredu hori “Herritarren, kulturartekotasunaren eta\nimmigrazioaren eremuko VI. Jarduketa-planaren” bidez garatuko da, inplikatutako erakundeen eta gizarte-eragileen lankidetzatik eta Herritar\nimmigranteen gizarteratzerako eta parte-hartze sozialerako Foroaren bidez.\nEkimena 2. Migratzaileen jatorrizko herrialdeetan pilotu esperientziak sustatzea, migrazio-fluxuen kudea ketan laguntzeko, erakunde eta enpresen arteko\nlankidetzako alde biko proiektuak barne hartuz.\nEkimena 3. Migratzaileek Euskadiko lan-merkatuan eta aberastasunaren sorreran egiten duten ekarpena nabarmentzea.\nKonpromisoa 89. Asilo-politikaren euskal eredu bat definitu eta sustatzea\nEkimena 1. Espainiako Gobernuarekin akordio bat gauzatzea, Euskadik errefuxiatu eta nazioarteko babes eskatzaileen harrera eta integraziorako politikak\nEkimena 2. Berezko eskumenen eremuan eta Espainiako Gobernuarekin elkarlanean, harrera eta integraziorako berezko eredu bat zehaztea. Erkidegoko\nbabesletzaren formulak espazio garrantzitsua izango du eredu horren barruan.\nEkimena 3. Eremu honetako jarduketa koordinatzen duen erakunde arteko mahai soziala finkatzea.\nKonpromisoa 90. Zaurgarritasun-egoeran dauden migratzaileentzako babesa eta estaldura eta laguntza\nEkimena 1. Erakunde arteko lankidetza bultzatzea, bakarrik dauden haur migratzaileei behar duten babesa bermatzeko, horrela gizarteratzeko ibilbideak\negin ahal izateko. Gainera, heldutasunerako trantsizioan babesgabetasuna saihesten saiatuko da.\nEkimena 2. Zaurgarritasun-egoeran dauden adingabe eta gazte migratzaileak gizarteratzea eta laneratzea sustatzea.\nEkimena 3. Proposamen bat aurkeztea Espainiako Gobernuari, lan-baimena errazteko migratzaileak 16 urte betetzean, hau da, gainerako nerabeekiko\nEkimena 4. Urtero eguneratzea iragaitzazko migratzaileei arreta humanitarioa emateko kontingentzia-plana.\nEkimena 5. Laguntza-azpiegitura balioaniztunen plan bat egitea, migrazio-errealitate desberdinek sortzen dituzten harrera-premiei erantzuteko.\nKonpromisoa 91. Gazteria-politika integrala garatzea.\nAgurtzane Llano Cuadrado (Gazteriako Zuzendaria)\nEkimena 1. Gazteriaren Legea onestea; lege horrek gazte-ikuspegia txertatuko du politika publiko guztietan eta bere helburu nagusiak izango dira gazteen\nlaneratzea, Euskadiren gizarte-kapitalerako ekarpenik onena delako.\nKonpromisoa 92. Gazteen emantzipaziorako estrategia.\nEkimena 1. Gazteen emantzipaziorako zeharkako estrategia bat zehaztea, sustatzea eta koordinatzea. Estrategia hori sail arduradunekin elkarlanean\ngauzatuko da eta bere funtsezko oinarriak Gazteen Enplegurako Plana eta Gazte-etxebizitzako neurri bideratzaileak garatzea.\nKonpromisoa 93. Indarkeria matxista desagerraraztea eta emakumezkoen indarkeriarik gabeko gizarte berdinzale bat eraikitzea.\nMiren Izaskun Landaida Larizgoitia (Emakunde - Emakumearen Euskal Erakundeko zuzendaria), Lide Amilibia Bergaretxe (Gizarte Politiketako Sailburuordea)\nEkimena 1. Indarkeria matxistaren prebentzioa eta horren aurkako borroka eta berdintasunaren bultzada berria berariaz aurreikusten dituen Berdintasun Lege\nEkimena 2. Herritarren gizarte-itun bat proposatzea, berdintasunaren alde eta indarkeria matxistaren aurka.\nEkimena 3. Erakunde arteko akordioa eguneratzea, indarkeria matxistaren biktima diren emakumeentzako arreta hobetzeko eta lehentasunezko, doako eta\nkalitatezko arreta integrala bermatzeko biktimei eta horien seme-alabei.\nEkimena 4. Indarkeria matxistaren biktima diren emakumeak identifikatzea sustatzea, gero emakume horiekin esku hartzeko tresna berriak txertatuz.\nEkimena 5. Espedienteen kudeaketa integratua ahalbidetzen duen leihatila bakarra abiaraztea indarkeria matxistaren biktimei arreta eta babesa emateko,\nhorrela pertsonalizatutako ekintza-programak ezarri ahal izateko.\nEkimena 6. Biktimentzako eta bere seme-alabentzako diru-laguntzen programa eta gizarteratzeko eta laneratzeko programak indartzea, indarkeriarik gabeko\nbizitza askea hastea errazteko.\nKonpromisoa 94. Soldata-arrailaren aurkako txoke-planaren aplikazioa sustatzea\nEkimena 1. Berdintasun-planak bermatzea 50 langile baino gehiagoko enpresetan eta, 50 langile baino gutxiagoko enpresetan, berdintasun-planen negoziazioa\nsustatzea, betiere Gizarte Elkarrizketarako Mahaian lortutako akordioei jarraiki.\nEkimena 2. Euskadiko laneko ikuskatzailetzan, berdintasun-unitateak indartzea.\nEkimena 3. Ordutegi-arrazionalizaziorako itun sozial eta politiko bat bultzatzea.\nEkimena 4. Bizitza pertsonala, lana eta familia bateratzea ahalbidetuko duen enpresa-kultura berri bat abiaraztea sustatzea.\nEkimena 5. STEAM bokazioak (zientzia, teknologia, ingeniaritza eta matematikak) indartzea hezkuntzaren eremuko emakume gazteen artean, horrela enpleguaren kalitatea areagotzeko.\nEkimena 6. Emakumeen laneratzea erraztea etorkizunean eskari handiagoa izango duten lanbideetan.\nEkimena 7. Zaintzak berdintasun-politiken erdigunean jartzea, gero eta erantzunkideagoa den gizarte-antolakuntza batean aurrera egiteko eta “kontziliaziotik\nerantzunkidetasunerako” trantsizioa egiteko.\nKonpromisoa 95. Balio-aldaketa eta emakume eta nesken ahalduntzea ahalbidetzea.\nMiren Izaskun Landaida Larizgoitia (Emakunde - Emakumearen Euskal Erakundeko zuzendaria)\nEkimena 1. Berdintasun eta hezkidetzako programak indartzea adin goiztiarretatik eta, zehazki, Hezkidetzarako II. Planaren eta “Nahiko Programaren”\nezarpena indartzea, lau urtetik beherako haurrei zuzendutako material berriekin.\nEkimena 2. Emakumeen elkarte-mugimenduaren eta mundu feministaren ekimenak sustatzea ahalduntze-proiektuetan eta balio-aldaketako proiektuetan.\nEkimena 3. Aurrera egitea intersekzionalitatean, emakume guztien premia desberdinei hobeto erantzuteko.\nEkimena 4. Gizonduz Programa indartzea, gizonezkoen benetako inplikazioa lortzeko berdintasunaren aldeko borrokan.\nEkimena 5. Emakumeen laneratzea sustatzea, horien autonomia ekonomikoa bermatze aldera, bereziki, gizonezkoek egin izan dituzten lanetan.\nKonpromisoa 96. Sexu-orientazioaren ondoriozko diskriminazioren aurkako politikak sustatzea\nEkimena 1. Dibertsitate-berdintasunari eta sexu-orientazioaren ondoriozko bereizkeriaren aurka borrokatzeari buruzko lege integral bat onestea.\nEkimena 2. Transexualak genero-identitateagatik ez baztertzeari eta haien eskubideak aitortzeari buruzko ekainaren 28ko 14/2012 Legearen aldaketa\nsustatzea, transexualen eta transgeneroen elkarteekin eta adingabe transexualen familien elkarteekin adostutako akordioei jarraiki.\nEkimena 3. Hezkuntzaren esparruan, eta Hezkuntza sailarekin lankidetzan, sexu- eta familia-aniztasuna onartzea sustatzea, haurrek beren nortasuna eta\nsexu-orientazioa askatasunez eta bereizkeriarik gabe gara dezaten.\nEkimena 4. Diskriminazio-egoerak jasaten dituzten LGTBI pertsonak babesteko “Berdindu Programa” indartzea.\nEkimena 5. Programak garatzea, bere sexu-orientazioagatik, pertsonen osasuna gutxitzen duten kalteak eta bestelako gizarte-faktoreak murrizteko.\nKonpromisoa 104. Euskal herritarren, erakundeen eta gizarte-eragileen eta antolakuntzen artean partekatutako garapenerako lankidetzako politika irekia garatzea.\nJosé Antonio Rodriguez Ranz (Giza Eskubide, Memoria eta Lankidetzako Sailburuordea ), Paul Ortega Etcheverry (Garapenerako Lankidetzaren Euskal Agentziako Zuzendaria)\nEkimena 1. Lankidetzarako euskal eragile tradizionalen (GGKE) gaitasunak indartzea eta garapenerako eragile berrien arteko aliantzak bultzatzea, horien papera funtsezkoa delako Euskadiko garapenerako lankidetza hedatzeko eta finkatzeko. Helburua da lankidetza teknikoko eta itunpeko lankidetzako esperientzia berriak garatzea, nazioarteko lankidetzarako babesa eusten duen gizarte- oinarria zabaltzen dutenak. Zentzu horretan, dagoeneko abian dauden ekimen ezagunak (auzolankide) hartuko dira erreferentziatzat.\nKonpromisoa 105. Garapenerako politiken koherentzia sustatzea gobernu-politiken eremu orokorrean.\nEkimena 1. Eusko Jaurlaritzaren politiketan giza eskubideetan, genero-berdintasunean eta garapenerako politiken koherentzian oinarritutako zeharkako ikuspegia garatzea. Konpromisoa Garapenerako Lankidetzaren Euskal Lege berri bat eginez eta onetsiz gauzatuko da. Garapenerako LankidetzarenV. Plan Zuzentzailea onartuko da ikuspegi hauekin: Afrika indartuz; garapenerako politiken koherentzia erreal bateranzko bultzada irmoa; Eusko Jaurlaritzako sail desberdinak bere jarduketa-eremuekin lotutako lankidetza-ekimenetan sartzeko ekintza zehatzen sustapena eta\nerakundeen barneko zein erakunde arteko koordinazioa, bereziki sakonduz Euskal Fondoarekiko.\nKonpromisoa 106. Gizarte-eraldaketarako hezkuntza sustatzea.\nEkimena 1. “HABIAN 2030” Estrategia finkatzea.\nKonpromisoa 107. Kalitatean, eraginean eta berrikuntzan sakontzea garapenerako lankidetzako politiketan.\nEkimena 1. Garapenerako Lankidetzarako Euskal Agentziaren paper aktiboa indartzea, Europa mailako lankidetza deszentralizatuaren berezko ereduaren sustatzailea gisa.


Bizi zan erri aretan ez zan jaio. Erbestetik eldu zan Nikanor, bederatzi urtekoa zala. Alarguna zan aren ama; beste anai bat bere, ba eban mutikoak, etxetik antziña aldegiña, eta aspaldian ez eben aren barririk. Atzerrira, estranjeri aldera joana ete zan; baiña beste aztarrenik eta argitasunik bage egozan ama-semeak.\nUmezurtza zan ba aitaren aldetik, eta ume bakarra lez zan bere amarentzat. Andra oni Zenone eritxan.Andra beartsua edozein esanguratan. Buruz ariña, zentzun aundibakoa; gogoa ta kemena, guztia bearrekoak; ondasunetan, ez eukia; gorputzez, itsusi samarra, eta bizitzaldiko gorabeeretan, doakabea. Ogia, an or emen irabazten eban; beretzat eta semetxuarentzat, gosea zuritu eta ibituteko lain batzen eban, erdi lanean, erdi eskean.\nAma baiño argiago zan, ardura barik, Nikanor gaztetxua. Begiak ez zituan ederrak, eta arpegi zurbillaren ganealdean ule gorristea. Sudurra zapal zamarra eukan, eta euretako zilloak agertu nairik lez, matrailla pekatsu bien erdian.\nPelotaka, leberra ta azkarra zan, bere adiñean gitxi lakoa. Jokoaldi laburrak egitea gustauten yakan, ostera, eta al izanik, beste iñor begira ez egoala. Eztabaidetan, eta, iñoren lagutnasuna arerioaren alde makurtzeko arriskurik gertau ez zeiten.\nDiru-jokoan bere, ez zan azkena. Txanpan eta parretean, puntura eta arpegi-gurutzetara jakituri aundiz jarduten eban; eta lauko mamiñak —guztira bere, zenbat ba?— errezto bereganduten zituan. Baiña, bera baiño gazteagoekin jokatzen eban gustoren, asarrera ezkero, burrukazale ziranekin alkar-joten eta muturka ibiltea, aren gogoko ez zan-ta.\nLagun artera agerraldiak eta ezkutaldiak, tximistearen antzekoak izaten zituan sarri askotan. Aldikadetan, egunak egun iragaten eben Nikanor-en irudiaren gerizerik ikusi barik aren laguntxuak eta eskola-maisuak.\nJokaera orreri ez eritxan egoki ta erazkoa Etxabelar maisu jaunak, eta aren amari esanak-esan eta deiak-dei egitea alperrekoa zala igarririk, Auzoetxean jakiñerazo eban, sasi-eskolakoen artean, Nikanor Zumala puntarengotzat ezarriaz.\nAlkateari ez eutsan bapere begia argitu bere menpekoen semeak eskolara zale ez zirala jakiteak. Ortik ba, maitabidea ta aolku bigunen erasoa deusezak diranean, jagoleen arreta ta ardura zolia astindu ta erne bear zala otu yakan agintari nagusiari. Eta orra ba, nundik nora erriko almameru zaarra ebillen geiago bere, gertu ta begi zorrotz, Nikanor eta aren antzekoen atzean.\nNoizean bein, ostera, onu ta esan gomutagarriren bat adierazoten eutsan amak. Gatz aundi bage, egia esan. Eskolea ikastea ta, kartak egiteko ta, soldautzara joan zeitenean amari idazteko... Guztiz itzala zala eskolarik ez jakitea.\nNikanor-ek orraitiño, gudari-aroaren gorabeerarik bat bakarra baiño ez eukan gogoan. Arako bere osaba batek egin ebana, soldau ez joatearren. Ori egin ezkeroan, berak bere, ez eukean, ziur asko, letrarik ikasi bearrean zetan jardun, larregian beintzat, eta ain zuzen soldautzea zala ta ez zala.\nAren osaba ori, mutiko zanean, okerra baiño okerragoa izan zan. Txikiena izan be-ta, uzkarrumeak geienetan ondu ta gozartu oi dituen bigunkeri ta parkatute ugariegi ezagutu zituan. Bein baiño sarriago, etxekoak euren zeregiñetan ziarduelarik, goiz erdian nai goiz beranduan, etxeko sukaldera eltzen zan, amaren alde-unadak zelatean zainduaz. Eta orduan, lapikoan egon zeitekean ongrria atara —okela, urdai, makillau eta abar—, eta zatitxu mardoak bere ao gozagarritzat beingoan urdailleratuaz, barriro isil-isillik eta ardura aundiz utzi oi zituan, lapikoen eta enparaukoen estalkiak, barruko janarien batzar usaintsuak bake-baketan bai lirauan. Amaren begietan, batzuetan, jaki ongarriok murritzak eta meaztuak zirudien, baiña suaren lanak egiñiko urritzea izango zalakoan egoten zan.\nGazunaskako aragia, zeziña, orixe yakan atsegiñen Nikanor-en osabeari. Beiñola, lobeak osabeari berari entzuna, zezin-zati batzuk jan ostean, aen ordezko ta truke, berak apartean gerturiko zezin-aizuna edo sasi-zeziña, merkeago beti bere, sartu ei eban lapikoan, eta ezetariko kezkarik bage, egin bere: sagua, aurretiaz il eta narru gorrian gatz emonda jarria.\nOsaba aren bizitza-lerroaren zati onexek, lorratz sakona egin eutsan biotzean eta kolkoaren ondarretan, eta aren buruak argiro gorde oi eban, batez bere, umezaroko urte sail luzean. Auxe zan: soldau joan bearreko ordua eldu yakan osaba areri, artean euskaldunak aren laterriko lege nagusi orren azpian buztarripetu barriak izan ziralako. Bizimodu noraezeko orren zaletasun erbatzik bere, ez izan, ba, aren osaba zuurrak! Bildurra eutsan aldikada areri, gosez ornidua geienbat, garbitasunez eskasa, etxetik urrundua, amaren gonapetik asago aldegin bear mingotsa.\nEta zer egingo, zer ez egingo, dapa, erabagi zeatz eta sustarrekoa artu eban.\nMingarria izango zan, arean. Itxusperaa jarri bearra izango eban, aurki... Erabagi gogor eta errea zan: ortz agiñak, guztiak tutarrez atara, bat bakarra bere, oietan egonean utzi barik. Eta esan, eta egin. Ogetabat urte mugara eldu zanean, agintarien mezu ta deia jasoteko unea orduko, eta lasterrekoa zan, aren aoak egundoko sarraskia izan eban; eta agiñak eta ortzak banan banan eta urrengorik urrengo erauziaz, egun gitxiren buruan aren matrailla-azurretako oiak, patata ereiteko gertu dagon soloaren itxurea artu eben, lerroz-lerro zuloz edo potxiz beterik.\nOsabearen jazoera garai ori, Nikanor-ek amaika bidar kontaua bere adiskide ta jarratzailletxu bakartiai, oneek ao zabalik, isil eta konkortuta egozalarik...\nEz zan, orraitio, osoro ez jakiña Nikanor. Bederatzi-amar urte zituanean eskolara zintzoago ibilli zanez, ta berez argi samarra bere bai, aurrerakada ezagun ezaguna egin eban, eta bai orixe abertidu bere, Etxabelar irakasle errimeak. Ori zala-ta, garbaiz ta errukiz ikusten eban maisuak, mutikoaren zabarkeria, berezko doai aitorren jabe izanik.\nMutikoaren gogoa ta maisuaren ustea, ez etozan bat, beraz.\nBeste zerbait egoan burutan artua, alarguaren seme txikerra. Zera, eskolarik naikoa ei ekian. Zertarako geiago? Etxean, ostera, liburuen orriak baiño diru-txaponak premiñazkoago ziran, eta, Nikanor-en aparteko sakelean, zer esan bere ez.\nEta agertu eutsan agertu, bere burubidea amari. Letrak buruan larregian sartzen jardun baiño, andik aurrerantzean ortik emendik lauko batzuk nundi irabazi, onuragarriago izan zeitekeala ama-semeentzat. Ama buruzaleak, aintzat eta ontzat artu eban semearen asmo argia.\nAndik gora, egunkari-saltzaille izango zan goizetan. Amak, goizero orraztuko eutsan burua arrezkero, eta anartean, bartzen toki, zorri-abia ta noiznai zaiez betea izaniko buru orrek, sekulako aldakuntza ikusgarria izaneukean, seguru. Arrastian, ogipideren bat izango eban ikasgai: zapatari, bizarregille edo... Ori, geroak esatekoa zan.\nEskolea, ganera, ez zan blaust, bertan beera utziko eban arloa. Gabeko eskolara joan zeitekan... neguan, mutil nagusiagoekin batean.\nOrrelan, langille arduratsu ta beargiña izango zan. Etxera, egunero bere alogera zintzo eroango ebana, gosea ibituteko, premiñak emendiauteko, amari laguntzeko. Orra semeak amari goza-gozaro idaroki eutsana.\nEta ganera, gabeko eskolara joango zan, eta ikasle errime izango zan, geroago ta geiago jakiteko, amurru ta arreta aundiz liburuai ekiteko... zinera edo beste nunbaitera ez joianetan.


CV Sestao Superliga 2 mailako liderra da denboraldi hasierako bi neurketak irabazita | Sports | Naiz\nOCT. 17 2021 - 21:56h\nCV Sestao Superliga 2 mailako liderra da denboraldi hasierako bi neurketak irabazita\n2007ean bi maila nagusiak berregituratu zirenetik euskal boleibolean lortu gabeko balentria erdietsi du CV Sestao taldeak txapelketako lehen bi jardunaldiak jokatu diren honetan. Superliga 2ko liderra da, batez besteko onenarekin, Heidelberg eta Kanaria Handia taldeen aurretik kokatuz.\nNerea Ruiz eta Oihane Gutierrez "Guti" entrenamendu aurretik. (Marisol RAMIREZ / FOKU)\nCV Sestao denboraldi hasiera zinez ona burutzen ari da. Lehen bi jardunaldiak 3-0eko markagailuarekin irabazi ostean, Superliga 2ko liderra da talde bizkaitarra. Batez besteko onenarekin da nagusi sailkapenean (1,678), Kanarietako Heidelberg (1,313) eta CV Kanaria Handia taldeen gainetik (1,227), hain zuzen ere.\nAsteburu honetan Vall d'Hebron talde kataluniarra irabazi dio aipatu 3-0eko markagailuarekin eta sei puntu poltsikoratu ditu bi jardunalditan.\n2007an lehen bi kategoria nagusiak berregituratu zirenetik, euskal talde batek –gizonezko zein emakumezko– lortu duen balentria handiena da honakoa.\nPaki Blancok zuzentzen duen taldea Estatu espainoleko lehen bi maila nagusietan lehiatzen den euskal talde bakarra da egun. Bere laugarren denboraldia ari da jokatzen maila honetan eta pasa den sasoian jada bere historiako denboraldirik onena egin zuen. Laugarren bukatu zuten denboraldia eta orduan, Nerea Ruiz kapitainak ziurtatu zuen NAIZi emandako elkarrizketa batean «muga Superliga 2an» zeukatela uste zuela, baina gorago begira» dezaketela.\nCV Sestao maila honetara igo zenetik, boleiboleko goi-mailan lehiatu zuen azken taldea San Pedro Bilbobus bilbotarra izan zen. Duela kasik hiru hamarkada orduan Ohorezko Maila bezala ezaguna zen ligan bi denboraldi jokatu zituen, 1991tik 1993ra, hain zuzen ere.


Arrasateko Udal tramiteak online egiteko atari berria aurkeztu dute - Arrasate - Goiena.eus\nArrasateko Udal tramiteak online egiteko atari berria aurkeztu dute\nAmaia Txintxurreta 2018-03-08 16:16\nAurrerantzean Herritarren Ataria izeneko webgunetik egin ahal izango dira Udal tramiteak. Horri esker, komunikazio bide "azkarra eta zuzena" izango dute herritarrek aurrerantzean, Udal bulegoetara joaten ibili barik. ArrasateON izeneko app-a ere martxan jarri dute.\nHerritarrek 88 tramite egin ahal izango dituzte Herritarren Ataria webgunetik, Udal bulegoetara joaten ibili barik. Bertan, identifikatzeko GiltzaON izeneko sistema bat erabili behar da, edota ziurtagiri elektronikoa duten txartelak. GiltzaON sistemak ez du txartelen beharrik; erabiltzaile izen, pasahitz eta koordenada joko batek osatzen dute.\nGiltzaON lortzeko, BAZera edo Arrasateko KZ gunera joan beharko du herritarrak, eta hilabete honetan BAZen bulego bat ere zabalduko dute, horren inguruko herritarren kezkak argitzeko. KZ gunean, horren erabilerari buruzko ikastaroak ere eskainiko dira. Gainera, BAZen GiltzaON sistema eskuratzen dutenen artean, herriko produktuez osatutako otar bat zozketatuko da martxoa bukaeran.\nBeheko bideo hau ere argitaratu dute Udaletik, azalpenak ikus-entzunezkoen bitartez emateko.\nHerritarren Ataria erabili ahal izateko, eta beste hainbat informazio zuzen-zuzenean eskuratu ahal izateko, Arrasateko Udalak aplikazio bat ere garatu du: ArrasateON. Dagoeneko deskarga daiteke Play Store-an eta laster App Store-an ere egongo da.


Diagnostikatu Outlook arazoak\nHasiera Produktuak DataNumen Outlook Repair Diagnostikatu Outlook arazoak\nZure Outlook erabiltzean hainbat arazo topatzen dituzunean, arazoa diagnostikatu eta irtenbidea aurki dezakezu.\nLehenik eta behin, baliteke arrazoi ezberdinek arazo edo sintoma berdina eragitea, beraz, irtenbidea aurkitu aurretik benetako arrazoia zehaztu behar duzu. Honako hauek dira ohiko arrazoiak:\nOutlook-eko gehigarri akastun batzuek arazoa eragiten dute.\nZure Outlook PST fitxategia hondatuta edo hondatuta dago.\nZure Outlook profila hondatuta dago.\nZure Outlook instalazioa edo konfigurazioa okerra da.\nArazoa 1. arrazoia dela eta, lehenik Outlook-eko gehigarri guztiak desgaitu ditzakezu, honela:\nEgin klik "Fitxategia"> "Aukerak"\nOutlook aukeren elkarrizketan, ezkerreko alboko barran, egin klik "Gehigarriak" aukeran.\nLeiho nagusian, egin klik "Joan" botoian leihoaren behealdean.\nCOM gehigarriak elkarrizketa-koadroan, desautatu gehigarri guztiak, eta egin klik "Ados" botoian.\nItxi Outlook eta restarez da.\nHorrek zure Outlook-eko gehigarri guztiak desgaituko ditu. Arazoa res ondoren desagertzen badatarOutlook-en arabera, arazoa 1. arrazoiak eragiten du. Bestela, hurrengo prozedurarekin jarraitu behar duzu.\nBilatu zure PST fitxategia jarraibideak atalean Artikulu honetan.\nKopiatu zure PST fitxategia Outlook ordenagailua duen beste ordenagailu batera.\nStart Outlook ordenagailu berrian, ondoren erabili "Fitxategia" -> "Ireki" -> "Outlook datuen fitxategia", PST fitxategia irekitzeko.\nPST fitxategia ezin bada ireki edo fitxategia irekitzean errore mezu batzuk badaude, orduan zure PST fitxategia hondatuta dago, beraz, arazoa 2. arrazoiak eragindakoa dela baieztatu dezakegu, bestela, PST fitxategia arazorik gabe ireki badaiteke orduan zure PST fitxategiak osasuntsua izan behar du eta arrazoia 3 edo 4 da.\n2. arrazoia dela eta, egiaztatu dezakezu Artikulu honetan arazoa konpontzeko.\n3. eta 4. arrazoia dela eta, azterketa prozedura jarraitu behar duzu honela:\nJoan S-ratart Menua> Kontrol panela> Posta.\nKlik egin "Erakutsi profilak"\nKlik egin "Gehitu”Profil berria gehitzeko.\nElkarrizketaren beheko aldean, ezarri profil berria "When starMicrosoft Office Outlook-ekin, erabili profil hau ”\nAukeratu profil berria eta egin klik "Properties"\nGehitu PST fitxategia profil berrira.\nRestarzure Outlook. Zure Outlook arazoa desagertzen bada, arrazoia 3 da eta arazoa konpondu duzu. Bestela, arrazoia 4 da.\n4. arrazoia dela eta, zure Outlook instalazioa okerra da eta baliteke Outlook edo Office suite osoa berriro instalatu behar izatea. Edo zure sistemaren segurtasun kopia bat baduzu, orduan zure sistema segurtasun kopia batera berreskura dezakezu Outlook arazorik gabe erabil dezakezunean.


Gordexolako Udala - Enkarterriko Udalen Mankomunitateak Eskola agendak banatu dizkie E. Eskartzaga Ikastetxeko haurrei euskal kultura eta euskarazko harremanak sustatzeko\nEnkarterriko Udalen Mankomunitateak Eskola agendak banatu dizkie E. Eskartzaga Ikastetxeko haurrei euskal kultura eta euskarazko harremanak sustatzeko\nEuskara | Kultura | Albistea\nEnkarterriko Mankomunitateko Euskara Zerbitzuak zortzigarren urtez banatu ditu Eskola Agendak Mankomunitatea osatzen duten udalerrietako ikastetxeetan. Egitasmoa Alkarbidek, Bizkaiko euskara zerbitzuen bilguneak koordinatu du eta agenda Bizkaiko beste udalerri batzuekin batera egin du.\nEuskal kultura sustatzea eta ikasle, guraso eta ikastetxeen arteko harremana euskaraz izatea dira agenda honen xede nagusiak.\n2017-2018 eskola agendan, ohiko helburuez gain, eskolaz kanpoko eremura jauzi egin nahi izan dugu eta eremu horretan umeekin aritzeko jolasak, abestiak edota zotz egiteko formulak bildu ditugu. Izan ere, gonbita egin nahi diegu gurasoei aisialdia euskaraz goza dezaten bere seme-alabekin batera. Sarri askotan, gurasoek ez dute seme-alabekin euskaraz jolasteko baliabide nahikorik izaten, ez dakite euskarazko abestirik, ez asmakizunik, eta horri erantzuteko, baliabide horiek guztiak euren esku jarri nahi izan ditugu agenda honen bidez.\nAurten ere, gurasoen eskaerei jarraituz irakasleentzako oharrak zelan idatzi azaltzen duen atala sartu dugu, irakasleei zerbait adierazi behar dietenean agendan euskaraz idatz dezaten. Horren bidez, euskaraz idazteko ohiturarik ez dutenei edota zalantzak dituztenei ohar errazak euskaraz idazten lagundu nahi diegu, batetik, eta bestetik, euren seme-alabek euskara eskolatik etxeko txokora sartzen dela eta gurasoentzako ere euskara badela garrantzitsua ikusiko dute.\nIkasturte honetan, Mankomunitateak 1.228 ale banatu ahal izan ditu Lehen Hezkuntzako ikasleen artean ikastetxeen edota ikasleen ekarpenari esker.


Aurtengo Gabonetako telesailik onenak | Euskaltel Blog\nAurtengo Gabonetako telesailik onenak\nGabonak iritsi dira, eta guztiok ditugu, gutxi-asko, jai-egun batzuk. Gainera, aurten, oso ondo egokitu dira jaiakJ. Denbora libre hori aprobetxatzeko modu on bat telesail onenak ikustea da. Euskaltel TBak horietako batzuk proposatzen dizkizu, errazago aukeratu dezazun.\nAzken urteotan, ugaldu egin dira kalitate oneko telesailak. Gustu guztietarakoak daude: drama, komedia, fikzioa… Hauxe da gure aukeraketa. Guztiak ikusi ditzakezu Euskaltel TBan. Goza dezazula opa dizugu.\nSeguru asko, hauxe da munduan pasio gehien pizten duen telesaila. Superprodukzioaren bost denboraldiek interes-maila oso altuari eutsi diote jarraitzaileen artean, mundu osoan, fantasiazko mundu bat sortu baitute, “erakartzeko asko duten” pertsonaiak sartu baitituzte, eta intriga, traizioak, ustekabeko norabide-aldaketak eta sexu-tentsio handiko eszenak sartu baitituzte.\nUrteek ez diote kalterik egin telesailari; are gehiago, aurten, bosgarren denboraldian, Emmy sariketan irabazle izan da, fikziozko telesail dramatiko onenaren atalean. Denboraldi horretako errodajearen sekretu guztiak kontatuko dizkizugu, «Dentro del episodio» berezian (eta estra guztiak). Datorren urteko apirilera arte ikus dezakezu. Zenbat denbora itxaron dezakezu?\nAurreko denboraldia, laugarrena, ikusi ez bazenuen edo azkena ikusi aurretik hura gogoratu nahi baduzu, osorik duzu, abenduaren 30era arte. Mugi zaitez, eta ez huts egin!\nTelesail honen lehenengo denboraldiak arrakasta handia izan zuen munduko telesail-zaleen artean, itzulingururik gabe goraipatu baitzuten (bigarrena ez, etsitako jarraitzaileen kritika-sorta handia jaso zuen hark). McConaugheyk eta Harrelsonek biribildu egin zuten krimen bereziak ikertzen dituzten bi detektibeen papera. Besteak beste, girotzeari eta elkarrizketei esker, denboraldi hori osatzen duten zortzi atalak hipnotiko bihurtu dira ikuslearentzat. Euskaltelek osorik eskaintze dizu festa hauetan telesail desberdin batez goza dezazun.\nHouse of Cardsek iraultza ekarri zuen telesailen mundura. Argumentu politiko bikaina du maila teknikoari eta gidoiari dagokienez. Robin Wrighten eta, bereziki, Kevin Spaceyren interpretazio-lana nabarmentzekoa da (biek jaso dute Urrezko Globoa, drama-aktore onenaren sarian). Azken horrek interpretatzen duen pertsonaia, Frank Underwood, gaizto-gaiztoa da, zinikoa, eta mugarik gabeko anbizioa du. Bilaua heroi bihurtzea lortzen du. Bene-benetan erakargarria. Hirugarren denboraldia eskaintzen dizugu osorik, jatorrizko bertsioan (azpitituluekin) eta bikoiztuta.\nMundu osoan arrakasta izaten ari da telesail daniar hau. Borgen ere politikari buruzkoa da, baina House of Cardsen oso bestelakoa. Hala ere, honek ere milioika telesail-zale harrapatu ditu. Zein da sekretua? Frank Underwood gaizto baina erakargarria ez bezala, telesail honetako protagonista, lehen ministro daniarra, duintasunari eusten saiatzen da, eta ez die traiziorik egin nahi bere buruari ez eta botoa ematen dietenei ere. Zinismorik gabeko politika aldarrikatzen du. Hirurogei herrialdetako ikus-entzuleak zergatik erakarri dituen jakitera gonbidatzen zaitugu. Hiru denboraldiak osorik eskaintzen dizkizugu!\nZer iruditu zaizu? Ziur gaude ez dizutela hutsik egingo. Hala ere, nahikoa ez baduzu, segi gure bloga gertutik; laster maila goreneko estreinaldi batekin ustekabea emango baitizugu… 😉


Gari eta Josu Zabalak hirugarren kontzertu bat iragarri dute | El Diario Vasco\nMúsicaGari eta Josu Zabalak hirugarren kontzertu bat iragarri dute\nGari eta Josu Zabalak hirugarren kontzertu bat iragarri dute\nIrailaren 25 eta 26ean Bilboko Euskalduna Jauregian eskainiko dituzten kontzertuetako sarrerak berehala saldu ondoren, Hertzainak taldeko kide izandakoek hirugarren emanaldi bat iragarri dute irailaren 17rako\nEL DIARIO VASCO Viernes, 6 septiembre 2019, 11:23\nIrailaren 25ean Bilboko Euskalduna Jauregian kontzertu baten berri eman zuten Hertzainak taldeko kide izandakoek, proiektuaren lehen diskoaren urteurrena aprobetxatuz. Sarrera guztiak ziztu bizian agortu zirela ikusita, bigarren data bat iragarri zuten pasa den uztailean, irailaren 26rako, Euskaldunan.\nBigarren kontzertu honetarako sarrera guztiak, berriz ere, berehala saldu ondoren, hirugarren kontzertu bat eskainiko dutela jakinarazi dute, irailaren 17an, Bilboko Kafe Antzokian oraingoan.\n17 abesti joko dituzte Garik eta Josu Zabalak, Hertzainaken disko guztietakoak, eta zenbait abestitan abeslari eta musikari gonbidatuak izango dituzte ondoan, haien izenak izkutuan mantentzen dituzten arren.\n'Inun baina alaiagoa izanen da!' leloarekin Hertzainak-en «izpiritua» eraman nahi dute oholtzara bi musikariek. Josu Zabalaren hitzetan, «gure asmoa ez da taldearen soinua erreproduzitzea, jada ez gara ginen berberak eta Hertzainak Josu eta Gari baino gehiago da, baina taldearen izpiritua gordetzen dugu, ondo pasa nahi dugu eta jendeari zoriontasuna transmititu nahi diogu azken aldi batez».\n«'Inun baina alaiagoa izanen da!' kantua idatzi genuenean bezala, gaur egun ere zaila da euskarazko rock&rollak dirua ematea, nahiz eta badiren hori lortu duten taldeak, baina bai esan dezaket inon baino alaiagoa izaten jarraitzen duela». Horrela argudiatzen zuen Garik 'Inun baina alaiagoa izanen da!' leloa aukeratu izana kontzertu hauek aurkezteko.\nLehen diskoaren urteurrena\nAurten 35 urte egin ditu Hertzainaken lehen diskoak, eta horren harira emanaldi berezi eta intimo bat eskaini zuten Garik eta Josu Zabalak Bilboko Arriaga antzokian, otsailean. Hainbat gonbidatu izan zituzten alboan: Marino Goñi, Iñaki Uoho (Platero y Tú), Jon Agirrezabalaga (WAS taldeko kide eta Gariren azken diskoen ekoizlea), eta Unai Iturriaga eta Igor Elortza bertsolariak. Emanaldi hartarako sarrerak berehala agortu ziren eta jende asko bikotea zuzenean ikusteko gogoz gelditu zen. Kontzertu haren harira sortu da Euskalduna jauregian jotzeko aukera, Bizkaiko Diputazioak bultzatuta. Sarrerak dagoeneko salgai daude hemen.\nEl festival Donostia Buskers celebrará su segunda edición del 10 al 13 de octubre Amaral celebra la luz y el color en tiempos sombríos


Maltako tenplu megalitikoak | Bidaia Albisteak\nMariela Carril | 30/09/2021 17:00 | Eguneratu da 30/09/2021 19:42 | Malta, Zer ikusi\nMunduak asko ditu leku misteriotsuak, gutxi dakiten eta ustezko asko direnen artean. Malta da horietako bat edo, zehazkiago, Maltako tenplu megalitikoak. Ezagutzen al dituzu? Ez zaituzte intrigatzen?\nMalta Europar Batasunaren parte da eta txikia izan arren jende asko bizi den herrialdea da. Hemen, gaur egun klima epelari esker turistek bisitatzen duten geografia bitxi honetan, hiru daude Gizateriaren Ondarea eta munduko zaharrenen eta misteriotsuenen artean dauden tenplu megalitiko ugari.\n2 Maltako tenplu megalitikoak\nA Italia hegoaldean dagoen estatu independentea eta historian zehar herrialde desberdinen errukian egon bada ere, 1964az geroztik, benetan independentea dela. Bat da uharte estatua hiru uhartek osatzen dute, Malta bera, Gozo eta Comino. Beste uharte txiki batzuk ere badaude.\nMaltako klima da beroa udan eta neguan euri gutxi egiten du. Horregatik joaten dira turista asko. Bere hondartzengatik eta, jakina, oso bitxiak diren tenplu megalitiko hauengatik.\nMaltan zazpi tenplu megalitiko daude UNESCOk Gizateriaren Ondare gisa aitortzen dituenaks. Maltan eta Gozo uhartean daude. Lehenengoan Hagar Qim, Mnajdra eta Tarxien, Ta'Hagrat eta Skorba tenpluak daude; Gozon, berriz, Ggantijako bi tenplu erraldoiak daude.\nGuztiak dira historiaurreko egitura monumentalak K. a. laugarren eta hirugarren milurtekoan eraikitakoak direla uste da. Munduan altxatutako lehen harrizko egituren artean daude eta deigarriak dira haien forma eta dekorazioengatik. Egia esan, konplexu bakoitza bakarra da eta ordezkatzen duten lorpen teknologikorako maisulana da.\nEspezialistek diote monumentu bakoitzak teknika, plano eta artikulazio desberdinak dituela ezaugarri komun batzuk daude aurreko patio eliptikoa eta fatxada ahurra bezalakoak. Oro har, sarrera aurrealdean dago, fatxadaren erdian, pasabide monumental batera irekitzen da patio asfaltatua eta barrualdea eraikinaren ardatzaren alde banatan simetrikoki antolatutako ganbera erdi-zirkularrek osatzen dute.\nGanbera hauek eraikinaren arabera aldatzen dira, batzuetan hiru ganbera daude, beste batzuetan lau edo bost, eta agian sei. Harri horizontalak eta zutik dauden harri erraldoiak daudeTeilatuak zeudela uste da eta denak iradokitzen du eraikuntza metodoak sofistikazio handia erakusten duela. Erabilitako harria lokalean eskuragarri dago, hala da koralezko kareharria kanpoko hormetarako eta kareharri leunagoa barruak eta dekorazio elementuak. Bai, eraikinetan apaingarri batzuk daude eta eskulan maila nabarmena ere erakusten dute.\nZertaz elementu apaingarriak Hitz egiten dugu? Ez dira faltako zuloekin, motibo kiribilekin, zuhaitzekin, landareekin eta animaliekin apaindutako panelak. Diseinu arkitektoniko eta apaingarrien arabera, antzinako eraikin horiek batzuk betetzen dituztela uste da rol errituala eraiki zituen gizartearentzat.\nMaltako tenplu megalitikoei buruz aurkituko duzun ia informazio guztia arkeologia ortodoxoa. Zientzia honek, hezurrak, zeramikazko zatiak eta marka desberdinak aztertuta, hori ezarri du Gizakiak Maltan bizi ziren gutxienez K.a. 5200. urteaz geroztik. Kobazuloetan bizi ziren baina geroago etxeak eta herri osoak eraiki zituzten. Uhartera 1600 urte inguru iritsi zirenean gutxi gorabehera tenplu erraldoi horien eraikuntza hasi zutela uste da, gaur egun haien eskeletoak bezalako zerbait besterik ez dugula ikusten.\nAintza eta distira une baten ondoren, badirudi K. a. 2300. urte inguruan kultura zoragarri hau azkar gainbehera hasi zen.eta. Zergatik? Uste da deforestazio izugarria dela eta, lurzorua galtzeagatik, biztanleria handiagoa izateagatik eta nekazaritzarako baliabideak erabiltzeagatik ... Goseteaz, erlijio zapaltzailearen inguruko gatazka sozialaz edo kanpoko inbaditzaileen etorreraz ere hitz egiten da. Hala ere, edozer gertatu zen, Maltako kulturak behera egin zuen eta jendea Brontze Aroan Kristo aurreko 2000. urtera iritsi zen arte. C uhartea hutsik zegoen.\nHondar ezagunenak Hagar Qimeko tenplukoak eta Mnajdrakoak dira, Maltako hego-mendebaldeko kostaldean, ia bost kilometrora dagoen Filfla uharterik gabeko uhartera begira itsasora begira. Lautada honek bi kareharri mota ditu, baxuagoa eta gogorragoa Mnajdran erabiltzen dena eta altuagoa eta leunagoa Hagar Qim-en erabiltzen dena.\nHagar Qim "Harri zutikak" esan nahi du eta hondakinak argitu baino lehen harrizko tumulu batek estaltzen zituen, goiko aldean harri zutik batzuk besterik ez ziren irteten. Tenplua K.a. 3500 eta 2900. urte bitarteko etapetan eraiki zela uste da uharteko harri handienak ditu. Zazpi metroko hiru metroko harkaitz masiboa dago eta 20 tona inguru pisatzen du.\nHondakinak 1839an esploratu ziren lehen aldiz eta indusketa larriagoak egin ziren 1885 eta 1910 artean. L kasuanMnajdraren tenpluak Hagar Qim-etik 500 bat metro mendebaldera daude, itsasora begira dagoen promontorioaren muturretik gertu. Multzoak bi eraikin ditu, tenplu nagusia bi ganbera eliptikoekin eta tenplu txikia beste ganbera batekin.\nBehaketa astronomikoaren tenpluak? Izan daiteke. Sarrera nagusia ekialderantz begira dago eta udazkeneko eta udaberriko ekinozioetan eguzkiaren lehen izpiak bigarren ganberako hormako harri baten gainera erortzen dira. Udan eta neguan eguzkiak ganbara nagusiak lotzen dituen pasabidean dauden bi zutabeen izkinak argitzen ditu.\nZoragarria da geroztik tenplu multzo biak astronomikoki lerrokatuta daude eta ez egunean behin bakarrik, hainbat aldiz: Hagar Qim-en, adibidez, egunsentian eguzki izpiek orakulu deritzonetik igarotzen dute eta gutxi gorabehera ikusten denaren tamaina duen disko baten irudia proiektatzen dute. ilargia eta, minutuak pasa ahala, diskoa hazten da eta elipsea bihurtzen da. Beste lerrokatze bat ilunabarrean gertatzen da.\nEgia da galdera astronomiko hauek oso arraroak direla, garai hartan arkeologia ortodoxoan sinesten badugu ezagutza hori ... Badago oker dagoen datu bat. Beste ikertzaile batzuek beste ideia interesgarriagoak iradokitzen dituzte: solstizioetan eguzkiaren unerik gorena ez da finkoa, Lurraren ardatzaren angeluaren arabera, gero eta txikiagoa, aldatu egiten da eguzkiaren inguruan duen orbitaren planoarekiko. Aldaketa hauek "elipsiaren zeiharkeria" bezala ezagutzen dira eta 23 gradu eta 27 minutuko autonomia du.\nHorrela, 40 mila urte baino gehiagoko ziklo bikaina agerian geratzen da eta lerrokadurak adinako adinak badira, zehaztasunez aldatu den zeiharkeria horrek eragindako akats maila bat sartuko dute. Akats horretatik abiatuta kalkulatu daiteke tenpluak eraikitzeko data zehatza.\nHorrela, Mnajdra tenpluen kasuan, lerrokatzea ona da baina ez da oso perfektua. Beraz, kalkuluak iradokitzen du lerrokatze perfektua gutxienez bi aldiz gertatu behar dela azken 15 urteetan: behin K. a. 3700. urtean eta beste bat lehenago, K. a. 10.205. Esandakoa baino askoz ere zaharragoak dira.\nOso arraroa ... Baina misterioa gehitzen duena izarrekin duen harremanaz harago dago Maltako tenplu megalitikoek matematika eta ingeniaritza sofistikazio maila handia erakusten dute. Badakizu? Agian ez, izarrekin, matematikekin eta, oro har, egindako ingeniaritzarekin lotutako gauzak arkeologia ortodoxotik kanpo daudelako. Gainera, munduan ez dago tenplu horien itxura duenik bere existentzia bera enigmatikoa da.\nAzkenean, ezin dugu ahaztu konplexua Hal Saflieni tenpluakIzenez ezagutzen Hipogeoa. Lurpeko hiru maila ditu 12 metroko sakoneran, jaisten den eskailera kiribil bat eta Oracle eta Sancta Sanctorum izenez ezagutzen diren bi ganbera ditu. Badira ere Tarxien tenpluak, horren barruan a estatua kolosala jatorrizko bi metro eta erdiko altuera duena, bataiatua Ama Jainkosa.\nThe Tas-Silg tenpluak eta Skorba tenpluak eta lurrean landutako errail bitxiak Maltako hainbat lekutan aurkitu eta itsasoan bat egiten dute. Gurpilen markak dirudite baina ez dira ziur. Eta zer dira? Beno, beste misterio bat.\nEta noski, Maltako tenplu megalitikoen inguruan dauden susmoak, gogoetak, iradokizunak, hipotesiak eta gauza gehiago jakin nahi badituzu liburu eta webgune interesgarri asko daude. Misterio honetara nire lehen hurbilketa klasiko baten eskutik etorri zen: Erich Von Däniken.\nArtikuluaren bide osoa: Bidaia Albisteak » Ihesaldiak Europa » Malta » Maltako tenplu megalitikoak


"Urtean denbora asko pasatzen du jendeak zertaz atera pentsatzen eta gero ideia hori garatzen" - Leaburu-txarama - Tolosaldeko ataria\nPasahitza programa Inauterizalea\n"Urtean denbora asko pasatzen du jendeak zertaz atera pentsatzen eta gero ideia hori garatzen"\nJon Miranda Labaien 2020-02-13 08:00\nTxikitatik bizi izan ditu Tolosako inauteriak barru-barrutik Olatz Arrospidek (Leaburu, 1989). Aurten, igandean eta astelehenean, mozorro banarekin ateratzeko aukera izango du. Irrikaz dago jaiak noiz iritsiko.\nGogoz inauteriak iristeko?\nBai, gutxi falta da eta gogoz.\nLeaburukoa jaiotzez, Ibarran bizi zara gaur egun. Tolosako inauteriak zure herrikoak bezala bizi dituzu?\nBai. Tolosan bertan ikasi nuen eta han egin nuen lagunartea. Urtean zehar ospatzen diren festa guztietatik gehien maite ditudanak inauteriak dira, San Joanak baino gehiago. Tolosa bertakoentzat agian bereziagoak izango dira, baina inauteriak denentzako zabalik dauden festak direla iruditzen zait.\nInoiz huts egin al duzu Tolosako inauterietan edo beti izan zara bertan?\nNoizbait oporretara joateko ere baliatu ditut egun horiek, baina kanpoan harrapatu izan ninduten inauteriek Madrilen ikasten nuen boladan. Eta orduan bai, nostalgiarekin bizi izan nuen, batez ere, Zaldunita eguna. Hasten zara pentsatzen Tolosan egongo bazina mozorrotu egingo zinatekeela eta pena sentitzen duzu.\nNondik datorkizu zuri inauteri zaletasuna?\nIkastolan ikasi nuen eta han txiki-txikitatik mozorrotzen gintuzten. Gero lagunak han egindakoak ditudanez, haiekin batera mozorrotu izan naiz.\nTxikitako oroitzapenik gordetzen al duzu?\nBai. Txilaba jantzita, zezen plazan gogoratzen dut nire burua serpentinak botatzen. Urtero Ostegun Gizenean joaten ginen, eskolatik atera, etxean bazkaldu eta Tolosara jaisten ginen zezenetara.\nTxilaba ala buzoa?\nTxilaba. Oraindik ere janzten dut Ostegun Gizenean.\nInauterietako zein egun duzu gustukoen?\nZalantza daukat. Ostegun Gizena edo Zaldunita. Igandea oso egun polita da, goizean goizetik sartzen zara giroan, mozorrotuta. Egun pasa ederra da.\nTxupinazoaren momentuan egoten zara?\nSaiatzen naiz, lanean edo ikasten ez banago behintzat. Ahal dudala joateko ohitura dut.\nDianara, berriz, joaten al zara?\nGustatzen zait, bai. Leaburun bizi nintzenean mozorrotuta jaisten nintzen, baina orain Ibarran bizi naizela, agian animatuko naiz pijama jantzi eta Dianara joaten.\nMozorro ezberdina janzten duzu egunero?\nNormalean igandean eta astelehenean bakarrik ateratzen naiz. Asteartita eguna deskantsurako uzten dut. Zaldunitan kuadrillarekin ateratzen naiz eta denok mozorro berdina daramagu. Astelehenean, berriz, norbera bere gisara ateratzen da topatzen dituen trapu eta disfrazekin.\nNoiz hasten zarete kuadrillan mozorroa prestatzen?\nAurten eguberritan hasi ginen pentsatzen. Inauteriak noiz diren, horren arabera, lehenago edo beranduago hasten gara. Inauteriak bukatzen direnean, hurrengo urteko mozorroa oso garbi izaten dugu guztiok, baina hurrengo urtea iristerako berriro ahazten zaigu. Bederatzi lagun gara. Beti dago baten bat gehiengoak erabakitakoa gustatzen ez zaiona, baina moldatzen gara.\nZuek erosi edo prestatu egiten dituzue mozorroak?\nBadira batzuk guk oihalak Kilon erosi eta moztu, itsatsi edo josi izan ditugunak. Beste batzuetan, berriz, zuzenean mozorro osoa erosi izan dugu.\nBesteentzako josten aritzea ere tokatu izan zaizu?\nBai, jostun bezala aritzen nintzen garaian tokatu zitzaidan. Aisialdi taldeentzako jantziak ere egin izan ditut.\nZeintzuk dira atera dituzuen mozorro gustukoenak?\nAdibidez, Kinder Buenoz eta Kinder Buenon ateratzen diren jostailuz atera ginenekoa gogoratzen dut; Tamagochiz ere atera gara; Artaldez jantzi ginen; Toreroz eta zezenaz. Denetarik pasa dugu.\nAstelehenean atera izan zarenetan zein mozorro klase erabili izan duzu?\nAprobetxatu izan dut aurreko urteetako mozorroren bat ateratzeko. Egia esan, mozorroz betetako kaxa handi bat dugu ahizpa eta biok eta hortik tiraka aukeratzen dugu askotan disfraza.\nAurtengoa prest al duzue? Aurreratu nahi duzu zertaz joango zareten?\nPrest dugu baina ez dut aurreratuko. Sorpresa bezala gordeko dugu.\nKarroza edo plataformaren bat atera izan al duzue?\nBai plataforma txikiren bat atera izan dugu. Beste urte batean lehiaketa moduko bat egin genuen: kuadrillan Nesquik eta Cola Cao zaleak banatuta gaude eta horrekin karroza txiki bat bezala egin genuen, apainduta eta pintatuta. Hala ere, ez gara inoiz aurkeztu lehiaketara. Gure gisara ibiltzen gara.\nInauteri guztietatik momenturen bat aukeratu beharko bazenu zein izango litzateke?\nZezen plazatik txarangak ateratzen diren momentua oso gustuko dut. Zain zaude eta badatozela entzuten duzu. Oso momentu hunkigarria da.\nInauteriak egunez edo gauez?\nAgian lehen gauez erantzungo nizun, baina uste dut gaur gaurkoz egunez politagoa iruditzen zaidala.\nTabernetan, txosnetan, txarangen atzetik?\nTaberna inguruetan ibiltzea gustatzen zait, baina txaranga bat pasatzen denean atarira atera eta saltoka ibiltzea gustatzen zait.\nIrudikatzen duzu txarangarik gabeko inauteria?\nEz. Eta ez bakarrik inauteriak, ez dut irudikatzen Tolosa txarangarik gabe.\nZezenik gabeko inauteriak?\nZaila da erantzutea. Zezenen inguruan egindako jaiak dira, txarangak ere bertara joaten dira eta jende asko mugitzen dute. Ondo legoke zezenak sufrituko ez balute... Gaur egun, dagoeneko, ez naiz zezenetara joaten.\nGogoan duzu besteren batek erabilitako mozorroren bat?\nBai, Rajoy Tolosatik paseatzen ikusi nuenekoa, adibidez. Oso ondo egin zuten. Irudimen asko dagoela iruditzen zait, asko bizitzen den gauza bat da eta urtean denbora asko pasatzen du jendeak zertaz atera pentsatzen eta gero ideia hori garatzen.\nBiharamunik izaten al duzu? Hausterre eguna gogorra da zuretzat?\nBai. Pena izaten dut, egia esan.


Oizeko San Kristobal Jaia, urteroko topaleku kuttuna - Lea-Artibai eta Mutrikuko Hitza : Lea-Artibai eta Mutrikuko Hitza\nOizeko San Kristobal Jaia, urteroko topaleku kuttuna\nTrikiti eta pandero hotsak entzuten dira urtero-urtero sankristobaletan Oiz mendian. Zehatz esateko, San Kristobal egunaren hurrengo domekan ospatzen dute jaia ermitaren inguruan.\nHerriko parranda handietako bat da, eta munitibartarrek aitortzen dutenez, “asko esan gura du” eurentzat. “Inguruko herrietatik ere jende asko etortzen da, baina,munitibartarrontzat berezia da”, adierazi dute Txopitturri Guraso Elkartearen kideek.\nHain zuzen, belaunaldiz belaunaldi, umetatik bizi duten jaia da: “Familiagaz tortillak hartuta, egun pasa egiten genuen umetan eta orain ere horrela egiten dugu gure seme-alabekin”. Paraje zoragarrian giro ederrean biltzen dira, eta garai batean legez, erromeria izaten dute. Azken urteetan Esteibar eta Obietaren erromeriak alaitzen du San Kristobal Jaia.\nLehen eta orain auzolanean egiten dute dena. 1995. urtetik guraso elkarteak dauka jaia antolatzearen ardura, eta aurretik, Gerrikaitzeko Kantokoa txokokoek egiten zuten. “Urte askotan ibili ziren eurak; txosnak neurrira egiten eta bestelako gauzetan lan pila bat egin zuten”.\nZapatu goizean ariko dira bi txosna muntatzen. Guraso elkartearen txosnan janaria eta edaria egongo dira; bokatak, pintxoak, salda, kafea eskaintza zabala egongo da. Bestea, berriz, herriko gazteek jartzen dute eta edariak bakarrik eskaintzen dituzte. Horiek presoen senideei laguntza ematera bideratzen dute dirua.\nZozketa entzutetsua. Halaber, urtero moduan Munitibarren zein inguruko udalerrietan oihartzun handia duen zozketa egingo dute; 600 euro zozkatuko dituzte. Zapatura arte udalerriko tabernetan eskuratu daitezke, eta domeka goizean eta eguerdian Oizen bertan saltzen dituzte. Gero, 18:30ean egingo dute zozketa.\nHerritarrek herriarentzat egindako jaia da, eta lortutako etekinei esker, guraso elkarteak antolatutako hainbat ekintza diruz laguntzeko baliatzen dute: “Urtean zehar umeen hainbat ekintza ordaintzen laguntzeko erabiltzen dugu dirua.?Esaterako, udan multikirolak egoten dira, eta herrian dantza taldea daukagu, eta urte osoan dantza ikastaroa edukitzen dute. Esan genezake gure sarrera iturri nagusiena dela”.\nAntolatzaileek hurbiltzeko gonbidapena luzatu dute: “Jendea etorri dadila, herriko umeei pixka bat laguntzeko ondo datorrelako, eta kristoren giroa egoten delako. Egun polit bat izaten da”.\n18:30. Munitibarko guraso elkartearen errifaren zozketa.\nEgun osoan zehar. Esteibar eta Obieta taldearen erromeria.\nOharra: Egun osoan jan-edana eskainiko dute txosnetan.


Espolón del Pino - D+/260 m/V+ | Capra Alpina\nMuro de la Cascada horman kokatua dagoen zazpi luzeko ibilbide ikusgarria eta granito arroka ezin hobetik doana. Sendero limite taldeari esker paraboltez primeran ekipatua eta bilkura gune egokiak dituena. lehen zatia bertikala eta iraunkorragoa duen bitartean, bigarrena berriz etenagoa du, naiz bosgarren luze hasieran zailtasunik handiena agertzen duen eta bide batez, ibilbideari zailtasuna ematen diona. Gainera, Bachimaña aterpetxe inguruan bukatzeak xarma berezia ematen dio.\nL1- 40 m/III+/5 seguru\nIbilbide hasiera zinta zuri batek markatzen du eta hiru metroko horma bertikal bat igotzea gonbidatzen, ondoren ezproi etzan batetik jarraitu plaka batera iritsi bitarte. Behin hau gainditu ostean terraza eroso batera iritsiko gara, non lehen bilkura aurkitzen dugun.\nL2- 35 m/IV+/10 seguru\nBilkuratik atera eta ezkerretik aldiro bertikalagoa jartzen den horma erasotzen dugu, non helduleku on eta ugari aurkitzen ditugun. Horma gainditu eta erlaitz eroso batera iristen gara, non bigarren bilkura aurkitzen dugun.\nL3- 35 m/V-/6 seguru\nBigarren luzearekin batera ibilbideko dibertigarri eta giro gehien duena. Plaka bertikal eta tinko bat eskuentzako helduleku trxiki eta oinentzako ertz biziekin bidera ateratzen zaigu. Seguruek naiz hasiera batetan eskuinera eramaten gaituzten, laster ezkerrera bideratu eta plaka etzan batera iritsi eta dagoeneko, zailtasun handiegirik gabe, pinu handi baten ondora ailegatzen gara, ibilbideari izena ematen diona eta non hirugarren bilkura aurkitzen den.\nL4- 30 m/IV-/5 seguru\nEzproi batetik jarraitzen dugu plaka errraz bat gaindituz eta inongo zailtasunik gabe laugarren bilkura gunera eramaten gaitu. Hau leku askorik ez duen horma txiki baten azpian agertzen da.\nL5- 35 m/IV/2 seguru\nHiru metroko hormak helduleku onak agertzen ditu eta hau da luze honek duen zailtasun bakarra. Behin gaindituz gero, gune belartsu batetik ibiliz jarraitzen dugu bosgarren bilkura kokalekura ailegatzeko (parabolt bat).\nL6- 25 m/V+/6 seguru\nBost metroko horma bertikal eta desplomatu bat gainditu beharrean gara, eskaladako zailtasun handiena izanik. Eskuinean helduleku handi eta on bat ageri zaigu eta bertatik zintzilikatuz hankak igotzen saiatzen gara. Apenas heldulekurik duen plaka etzan batera atera gara, non seguru bat dagoen, beharrean gertatuz gero erabili dezakegu pasartea A0 gahinditzeko. Hau eta gero zailtasunak asko jaisten dira eta dagoeneko gune errazago batetik, seigarren bilkurara iristen gara.\nL7- 35 m/III/6 seguru\nIbilbidearen azken luzea hasi dugu maila txiki batzuek eta plaka etzan bat gaindituz, apenas zailtasunik dutenak, horrela zazpigarren bilkura kokapenera iristen gara eta bide batez, ibilbide amaierara.\nBehin soka eta materiala jaso eta katu-hankak kenduz, !a zer nolako lasaitua¡, ibiltzea besterik ez dugu minutu batzuen ondoren Ibones de Bachimaña aterpetxera iristeko (2.200 mts) eta merezitako sariez gozatzeko, behin lau eskalada ibilbideak kateatu ditugun, Vía del Nano, Espolón de Rebollón, Arista de Mogli eta Espolón del Pino. Jaitsiera GR-11 ibilbidetik egingo dugu eta ordu bat geroago Casa de Piedra aterpetxera iristeko aukera izango dugu (1.636 mts), non ordu batzuek lehenago autoa utzi dugun.


Sherpa.airen erantzuna COVID-19ren aurrean\nLankidetza da COVID-19ri aurre egiteko modu bakarra. Sherpa.aik administrazio publikoen eta osasun-erakundeen esku jarri ditu bere zerbitzuak eta gaitasunak, COVID-19 agerraldiari eusten laguntzeko.\nSherpa.airen adimen artifiziala COVID-19ren aurka\nHerrialde guztiek aurre egin behar dioten arazo kritikoa infekzio guztiei aurre egitea eta Zainketa Intentsiboetako Unitateak (ZIU) betetzea eragoztea da. Une oro behar diren baliabideak prest izateko, Sherpa.aik ZIUen etorkizuneko beharrak aurreikusten dituen eta hainbat eszenatokitara egokitzen den plataforma garatzen lagundu dio Eusko Jaurlaritzako Osasun Sailari.\nPlataformak eragin handia izan du eta arrakasta handia izan da, honako hauek zehaztasun handiz aurreikusteko aukera eman duelarik:\nOsasun-zerbitzuen beharrak, Zainketa Intentsiboetako Unitateen beharren 7 eguneko iragarpenarekin, eta konfiantza-tartearekin.\nAgerraldi berriak non gertatuko diren.\nBirusaren hedapeneko patroiak eta joerak eta infekzio-tasak arloz arlo.\nTresna hau birusaren patroiak eta joerak ezagutzeko gai da, eta baita osasun-zerbitzuetarako ezinbesteko garrantzia duten datuak identifikatzeko, hala nola infektatuen joerak edo etorkizuneko fokuak. Plataformak Machine Learningeko algoritmoak erabiltzen ditu, besteak beste, iragarpenak egin ahal izateko.\nSherpa.ai Adimen Artifizialeko zerbitzuetan munduko liderra den euskal enpresaren laguntzarekin, plataforma bat garatu dugu, besteak beste, zainketa intentsiboetako unitateen etorkizuneko beharrak aurreikusteko gai dena. Horrela, une bakoitzean behar diren baliabideak prestatzen lagundu digu.\nOsasun Sailako Plangintzako zuzendaria\nSherpa.airen erantzuna hedabideetan\nSherpa.aik COVID-19ren aurkako borrokan egindako ekarpena komunikabide ugarietan agertu da, telebistatik egunkarietara eta webguneetara. Besteak beste, La Sexta, TVE eta ETB telebista kateek eta El Mundo, El Confidencial eta ABC egunkariek Sherpa.aik garatutako teknologiaren berri eman dute.\nSherpa.ai Adimen Artifizialeko konpainiak hiru aste eskasetan Euskadin pandemiak izan duen bilakaera identifikatzen duen aplikazioa diseinatu du Osakidetzarentzat.\nOsasun-zerbitzuek bere beharrak aurreikusteko Sherpa.ai softwarea erabiltzen hasi dira eta hori abantaila handia da koronabirusaren aurkako borrokan.\nEusko Jaurlaritzak Sherpa.airen Adimen Artifiziala erabiliko du koronabirus pandemiari aurre egiteko.\nSherpa.aik garatutako sistemak patroiak, birusaren joerak eta etorkizuneko fokuak ezagutzeko aukera ematen du, eta horrek ezinbesteko garrantzia du osasun-baliabideen kudeaketa egokirako.\nSherpak adimen artifiziala duten ZIUen etorkizuneko beharrak aurreikusten lagunduko dio Eusko Jaurlaritzari.\nGeure cookie-ak eta beste batzuen cookie-ak erabiltzen ditugu nabigazio esperientzia hobetzeko. Nabigatzen jarraitzean, ulertzen dugu onartzen duzula gure Cookien politika


Adorno eta Horkheimer-i zor diegu industria kulturalaren kontzeptua. Ikuspuntu honetan, autore horien lanak oinarri harturik, gaur egun hegemonikoa zaigun ekoizpen kulturalaren formaren analisirako balio lezaketen zenbait puntu azaltzen saiatuko naiz.\nFenomeno ekonomikoen ondorio bezala ulertu behar dugu industria kulturala; kapitala emendatzeko aukera berri bat den heinean garatu baita. Industria deritzonean, Adorno ez da hertsiki ekoizpen prozesuaz ari, estandarizazioa eta banaketa tekniken arrazionalizazioa ere barne biltzen ditu.\nNolako kultur ekoizpena suposatzen du prozesu industrialak? Sorpresa handirik ez, merkantzia den kultur ekoizpena da bilatzen duena. Industriaren merkantzia kulturalak horien komertzializazioaren printzipioaren baitan doitzen dira, eta ez horien eduki propio eta eraikuntza zehatzean. Horretarako, industria kulturalak milaka pertsonen kontzientzia- eta inkontzientzia-maila kontuan hartzen ditu. Baina masak kalkulu elementu dira; kontsumitzailea ez da industria kulturalaren subjektu, objektu baizik. Industria kulturalak plan bat dauka bere adar guzietan. Bertan, produktuak masek kontsumitzeko ikertuak dira, eta ondotik produktu horiek determinatuko dute masen kontsumoa bera, industria kulturalak kontsumitzaileen beharrak eta desirak sustatu, norabidetu eta diziplinatzeko duen gaitasunari esker.\nMasak ez dira neurgailu soil, industria kulturalaren ideologia dira, nahiz honek ezin duen egokitu gabe existitu. Industria kulturalak etengabe du masa ikergai, haren jarrera azkartu eta berresteko, a priori datu aldagaitz gisan hartzen duena. Bezeroaren xerka doa, haren oniritzi oso eta erreparorik gabea saltzera, den bezalako munduaren aldarria egitera.\nArte obretatik industria kulturalera, kontzeptu teknikoaren aldaketa ematen da. Arte obran, teknika antolaketa immanenteari eta bere barne-logikari dagokio eta banaketa teknikak eta erreprodukzio mekanikoak objektutik kanpo gelditzen dira. Industria kulturalean, aldiz, azken horiek dira bere euskarri ideologikoaren parte; hortik ateratzen ditu bere produktuetako tekniken ondorioak.\nAdornoren hitzetan, industria kulturalaren inperatibo kategorikoak ez du deus komunik askatasunarekin. «Men egin behar diozu» dio, zeri men egin behar diogun zehaztu gabe. Men egitea, dena den, presente dagoenari men egitea da, inertziaz indarrean eta denetan denari. Lehen, artean, mundu errealarekiko distantzia bat gorpuzten zen, horretan zetzaten artearen garrantzia eta gaitasuna. Industria kulturalean, identifikazioa eta ohizko asoziazioak bihurtu dira ekoizpen kulturalaren oinarri. Irisgarritasuna da irizpide, helburua saltzea duenarentzat.\nIndibidualitateak seriean ekoiztuak dira: niaren berezitasuna epe laburreko produktu bat da, gizarteak baldintzatua, naturala bailitzan aurkezten dena. Indibidualitateak berak ideologia hori indartzeko balio du, kodifikatu eta mediatizatua denak berehalakotasun eta biziaren ilusioa ematen duen heinean. Esfera hori gero eta deshumanizatuago izan, gero eta gehiago egiten du pertsonalitate handien publizitatea.\nEkoizpen kultural hau edo bestea kontsumitzeko aukera ireki zaio biztanleriari, jada, ez kontsumitzea ez da aukera bat, ordea. Produktu gama desberdinak proposatzen ditu industria kulturalak, prototipo eta prezio desberdinetakoak, klasifikaturiko kontsumitzaile desberdinen artean lehia eta hautatzeko aukera elikatuz. Baina eskeleto berdinaren jantzi-aldaketa da industria kulturalaren aniztasuna deskribatzeko erabil litekeen metafora.\nAztertu dugu industria kulturalak zein helbururen baitan eta nola funtzionatzen duen. Zer rol jokatzen du, bada, geure gizartean?\nKapitalismo aurreratuan, entretenimendua lanaren luzapena bihurtu da. Arratsaldean lantokitik ateratzen garen unetik hurrengo goizean berriz lantokira heldu arteko tartean, lantokian elikatu behar dugun lan prozesu berarekin osatua dagoen industria kulturalaren funtzioa gizakiaren zentzuak hestea dela diote Adornok eta Horkhemeirrek.\nLan egun gogorraren ondotik, deskonektatzearren, aisialdiaren eta eroso kontsumitzearen beharra sartuak zaizkigu. Eta industria kulturalari funtzio hori esleiturik, ez dugu kontzienteki jasotzen hartatik datorkiguna. Distrakzio bidezko harrera garatu dugu ekoizpen kulturalekiko.\nEleberri folletoi, pelikula konfekzionatu, telebistako serie eta programa zozoak, horoskopoak, bihotz postak... informazio pobre eta hutsala direla diote batzuek, eskari bati erantzuten diotenez justifikatzen dituzte besteek. Inondik ere ez da gutxiestekoa, ordea, gaur egun dominantea den pentsaeraren eraikuntzan daukaten garrantzia. Industria kulturalak onarpen soziala transmititzen du, izateko modu, jarrera eta hierarkia bat legitimatzen ditu. Izan ere, dibertsioa onarpenaren gainean ematen da.\nIndustria kulturala niaren estimulatzean eta esplotazioan datza, eta horixe da aldi berean eragiten duena. Baina frustrazio bat da industria kulturalak saltzen diguna, faltsuki erakusten duen zoriontasun kutsuan, hainbat arazoak geureak bailiran aurkezten baitizkigu, gure bizitzetako arazo errealak konpontzeko soluziorik eskaini gabe.\nAzkenik, Adornok industria kulturalak kontzientzietan daukan eragin erregresiboa aipatzen du. Izan ere, hartzailea kontsumitzaile huts bihurtzen da; pasibo. Plazerra esfortzurik eza bailitzan, hartzailea norma eta ohikoa denaren haritik eramana da, pentsamendu propiorako lekurik utzi gabe.\nOroren buru, kontzientzia indibidualaren kontrola, monopolio kulturalen partetik, aitzineko garaietako dominazio metodoak baino sotilagoa eta eraginkorragoa izan daiteke. Hala ere, aitzineko garaietan bezala, dominazioaren oinarria ekonomikoa da. Monopolio kulturalak monopolio industrialaren meneko daude. Esaldi honekin bukatzen du Adornok testua: «gizakiak bere garaiko ekoizpen indarrek ahalbidetzen duten adina heldutasun erakutsiko du”.\nErran genezake, Adornok eta Horkheimerrek 1947. urtean deskribatutako fenomenoak sakondu besterik ez direla egin gaur egun. Industria kulturala mundializatu eta alor guzietara hedatu da, musikatik zinemara. Aisialdi merkatua mundializazio kulturalaren eskutik doa eta merkatal gizartearen uniformizazioak kontinente guziak zeharkatu ditu.\nBirusak ere, kontinente guztiak zeharkatzeko mehatxua egin digun honetan, etxetik atera ezin, makina bat jende egonen da industria kulturalaren kontsumo inertziari men eginik. Baina hor sumatzen ditut gazte batzuk, presente dagoenaren determinazio konkretuak ulertu nahian, normak kontzientziaren aitzinean justifikarazten, analisiez eta dialektikaz. Eta uste dut Adornok transmititu nahi zigun mezua ulertu dutela: konformismoa autonomia eta kontzientziarekin borrokatuko dugu, ordena gizakiaren interes errealekin konfrontatuz.\nArgi zeukan hark; ordena abstraktuki goratu beharra, inpotentzia eta oinarri ezaren erakusle dela, eta objektiboki faltsua dena ezin dela subjektiboki gizakiarentzat egia eta ona izan. Eta argi daukagu geuk ere, langileria autonomoaren formakuntza izanen dela gizarte hobe baten aurre baldintza.\nWalter Benjaminek hitzei jarraiki, faxismoak praktikatzen duen politikaren estetizazioari, komunismoak artearen politizazioarekin erantzun beharko dio.\n Adorno, T. y Horkheimer, M. (1944-1947). «La industria cultural. Iluminismo como mistificación de masas». In Dialéctica del iluminismo. Edit. Sudamericana, Buenos Aires, 1988.\nAdorno, T. y Horkheimer, M. (1998). Dialéctica de la Ilustración. Fragmentos filosóficos Madrid. Trotta.\nAdorno, T. (1967). «La industria cultural». In Morin, E. y Adorno, T. La industria cultural, Galerna, Buenos Aires, 7-20.


Orri nagusia » Elikagaien ikerketa » Elikagaien Ikerketako Zerbitzuak eta Produktuak » MESH-Atlantic\nMESH-Atlantikoa proiektuaren helburua da inguru atlantikoko itsas habitatei buruzko ezagutza biltzea eta mapa harmonizatuak egitea, haien erabilera sustatzeko eta komunitateari zerbitzua emateko. Itsas habitaten kartografiaren inguruan Europan lortutakoak izango dira proiektuaren abiapuntu.\nEzagutza hori ingurune atlantikoko ezaugarri espezikoei egokituko zaie, eta, hala, maila berean izango dira eskualde guztiak. Proiektuaren helburu nagusia da 3 sail kartografiko homogeneo egitea eremu atlantiko osorako: mapa bat, datu ozeanografikoen eta hondo-moten datuen integrazioan oinarritutako modelizazioa oinarri harturik; gaur egungo mapak hobetzea eta harmonizatzea; Natura 2000 sareko eremu pilotuen mapa xeheak egitea.\nEmaitzak doan eskuratu ahal izango dira, mapen zerbitzari web interaktibo baten bidez. Alderdi askotariko komunikazio-plan bati esker, itsasoaren erabiltzaileekin elkarlanean egingo da proiektua; bereziki, erabiltzaile hauekin: arrantzaleen kofradiak, kontserbazionistak eta itsasoa eta haren baliabideak modu jasangarrian erabiltzeko plangintza espaziala egiteko ekintzak bideratu behar dituzten kudeatzaileak.\nHelburua: EBko estatu kideak eta EBk itsas inguruneari buruzko informazio falta nabarmena dute, eta funtsezkoa da itsas hondoko habitaten kartografia izatea, Habitaten Direktiba behar bezala ezartzeko.


Donostia Europako kultur hiriburua izan daiteke, Iruñea ez ordea • ZUZEU\nEuropako kultur hiriburu izateko euskal hautagaietatik, Donostiak baizik ez du aitzina egin. Honela azaldu du epaimahaiko presidente Manfred Gaulhoferrek. Hasieran aurkeztu ziren hamabost hirietatik, seik gainditu dute hautaketa aurreko fasea. Iruñea kanpo geratu da eta hiriburu gipuzkoarrak Burgos, Kordoba, Las Palmas, Segovia eta Zaragoza izanen ditu aurkari. Bederatzi hilabeteren buruan ezagutuko da 2016. urteko Europako kultur hiriburua.\nOdon Elorzak “emozioa” agertu du albistearen aurrean. Bere ustetan, Euskadik “horrelako motibazioak” behar ditu “bakegintza eta elkarbizitza lortzeko”. Bere aburuz, hautagaitzaren klabea “pluraltasunean” eta “deszentralizazioan” dago. “Eskaintzen dituen edukiak Bilbotik Biarritzeraino doaz” esan du Donostiako alkateak. Bigarren txanpa gogotsu hartuko du Elorzak eta “itxaropentsu” azaldu da hedabideen aitzinean. Orain asmoak albo batera utzi eta ekintzetara pasatzeko tenorea heldu da, konpromiso zehatzekin eta aurrekontuekin. Hautagaiek bederatzi hilabete izanen dituzte hondarreko programazioa zehaztu eta aurkezteko.\nDonostia eta Iruñeko Udalak tematurik ibili dira azken hilabeteotan haien buruak saltzen. Batek zinemaldia, besteak Sanferminak, biak saiatu dira herriaren babesa lortzen. Iruñeak, baina, ez du sostengu handirik jaso. Hautagaitzaren aurka azaldu dira antzezleak, abeslariak, kultura-taldeak, idazleak, herri mugimendua, eta abar luze bat. Hautagaien webgune ofizialean ere azken aurreko postua lortu du hiriak. Kultura suspertzearen aldeko manifestazioa ere egin zen, herritarrek Barcinaren hautagaitza kolokan paratuz. Ezin ahantzi daiteke Nafarroako Gobernuak eta Iruñeko Udalak euskararekin duten jarrera, zeinak milaka pertsona bildu baitzituen hiriburuan. Hala ere, Yolanda Barcinak “proiektu ona” zuela pentsatzen zuen erabakia ezagutu aurretik. “Gure hautagaitza dinamikoa, zoragarria, didaktikoa eta ongi eraikia dela dio epaimahaiak” esan du orduan.\nIrudia | Donostiaren hautagaitzaren aurkako kartela | Daquella manera | Creative Commons By SA\nDonostia, europako kultur hiriburua, Iruñea, Kultura\nPareko leihotik: gordetzekoa


Azken eguneratzea: 2015/05/14\nHemen zaude: Hasiera > Udalerria ezagutu >\tHistoria > Gure Historia >\nErdi Aroko Errenteriaren ikuspegi idealizatua\nErrenteria, portu eta merkataritza-hiria\nGoiz Erdi Aroan hutsune handi bat zabaldu zen. XII. mendean lehen foruak eman ziren arte, urriak dira lekuko idatzi eta arkeologikoak. Erregeek emandako foruak hiri-bizitza sortzea sustatzen zuten, biztanleei gobernu eta justizia tresnak eskaintzen baitzizkien. 1180an Donostiari eta 1203. urtean Hondarribiari Foruak eman ondoren, Oiartzungo haranak 1214ean izan zuen bere forua, Oiarsoko Kontzejua izena hartuz. Lau auzoz osatuta zegoen Oiarsoko Kontzejuan (Orereta, Elizalde, Altzibar eta Iturriotz) biztanleak antzinako zurezko baserrietan barreiaturik bizi ziren, nagusiki nekazaritza eta abeltzantzan jarduten zuten, haraneko hondoa laboratuz. Itsasoaren eta Pekin eta Oiartzun ibaien artean kokatzen zen Orereta auzoan merkataritza jarduera sortu zen.\nEtxebizitzak barreiatuta egoteak ("euren etxeak urrun zeuden elkarrengandik eta familia bakar bat bizi zen hauetan (...) ondorioz ezin zioten elkarri lagundu eraso, injustizia edota lapurretaren bat gertatuz gero") inguruko jendearen lapurreta erraztu zuen. Hori dela eta, Kontzejuko biztanleek eskatuta Alfonso XI.ak antzinako Orereta auzoan Villanueva de Oiarso hiria sortzeko hiri-gutuna eman zuen 1310. urtean. Hiri berri horretako biztanleen merkataritza jarduerak Pasaiako portuko eskubideei buruzko auzi gogorra eragin zuen. Donostiak porturako sarrera zuen kontrolaturik San Pedroko aldetik. Auzi honek 500 bat urte iraun zuen eta batzuetan odoltsua gertatu zen, bertan Elizalde, Altzibar eta Iturriotzeko auzoek ere hartu zuten parte. Hauek ez zuten Orereta haraneko buru berria izatea onartzen eta Donostiarekin egin zuten ituna Oreretaren aurka.\nVillanueva de Oiarsoren itsas merkataritza burdin jardueran oinarritzen zen bereziki. Itsasuntziak mineralez beterik heltzen ziren hiriko burdinoletan minerala burdina bihurtzeko. 1328. urtean Alfonso XI.ak Oiarso eta Irungo olagizonei "Burdinolen Forua" eman zien. Foru honi esker, olagizon hauek gobernuaren lurretan (amankomunak) zuhaitza mozteko edota euren irizpideei jarriki ibaietan presak eraikitzeko askatasun osoa zuten. 1476. urtean Errenteriak zenbait burdinola zituen: Suerrin, Gabiola -gaur egun Oiartzunen- Pontika eta Errenteriola, udal jabetzakoa eta gaur egungo Fanderian kokatzen zena.\nLanda ingurunean, gainontzeko Euskal Herri Atlantiarrean bezalaxe, baserria ezaugarri duen nekazaritza sistema bat osatzen hasi zen. Oholez eginiko txabolak harlanduzko erikinez ordezkatzen dira, bertan, bertakoek batipat sagarrondo eta gariaren laborantzari ekin ziotelarik. Jakin badakigu mahatsa ere laboratzen zela, XIV. mendean Pasaiako portuaren inguruan gertatu ziren gatazkak zirela eta, berriek "kalte, galera, lapurreta eta mahasti, sagasti eta bestelako zuhaitzen mozketa" gertatu zirela ematen baitute aditzera.\nErdi Aroaren amaieran Errenteriako ingurune naturala oso gizatartuta zegoen. Udalerriko zonarik altuenak zenbait larrek eta, batipat, haritz eta pago basoek hartzen zuten. Baso hauetan hasiak ziren burdin industriara zuzenduriko egur-ikatza lortzeko zur erauzpenak. Kilo bat burdina lortzeko egur-ikatz bihurturiko 5 kilo egur behar ziren. Bitartean behealdean haltzadi zabalak desgertu ziren laborantzei lekua utziz. Antzinako baserriak baratza txikiak,zerealen laborantza, sagastiak, gaztainadiak, larreak eta abar lantzen hasi ziren. Bestetik Errenteriako Erdi Aroko gunea, bere portuari esker, itsas merkataritzan sendotu egin zen eta populazioak ikaragarrizko gorakada izan zuen, 1494an harresiak zabaltzeko baimena lortu zen horrez gero.\nVillanueva de Oiarsok Elizalde, Altzibar eta Iturriotzeko auzoekin zituen etengabeko auziak ikusirik, Juan II.ak 1453an hiria zatitzea erabaki zuen. Honela Oiartzunek 1376. urteaz geroztik lortu nahi zuen udal autonomia lortu zuen. Errege Katolikoek zatiketa berretsi zuten 1491n harana hiru zatitan banatzea erabaki zutenean, hauetako bi Oiartzunentzat izango ziren, populazio handiagoa baitzuen, eta beste bat Errenteriarentzat. Dena den, arazoak ez ziren hala bukatu, hasiera batean amankomunatuak ziren larre eta basoen erabilerak joan den mendera arte gatazkak eragin zituen eta.\n1491ko zatiketan Vilanueva de Oiarsok Errenteria izena hartu zuen, antzeko izenen ondorioz -Oiarso eta Villanueva de Oiarso- bi udalerrien arteko nahasketak saihesteko. Errenteria zegoeneko erabiltzen zuten izena zen, ofiziala ez baitzen ia erabiltzen. Orereta izenarekin zenbait urte lehenago gertatu zen bezalaxe. Izen berriaren jatorria itsas merkagaien udal eta errege-tributuen ordainketan datza, Errenteria errentak ordaintzeko lekua baitzen.


Udako jarduerak 2020: atal berria Webgunean - Berriak - Gazteria\nUdako jarduerak 2020: atal berria Webgunean\nGazteria Departamentuak aisia hezitzaileko jarduerak COVID-19ak eragindako egoerara moldatuta antolatzeko atala argitaratu du bere Webgunean.\n“Alarma-egoera” honen ondoriozko itxialdiak eragin handia izan du haur eta nerabeen osasun fisiko, fisiologiko eta emozionalean; izan ere, garapenerako, osasunerako eta ongizaterako funtsezkoak diren giza kontaktua, aire freskoa, mugimendua eta bat-bateko jolasa egiteko aukerarik gabe egon dira azken hilabete hauetan.\nHezkuntza ez formalak alderdi garrantzitsurik badu, are gehiago une hauetan: esperientzietan eta bizitzarako jakintza horretan oinarritzen duelako bere jarduera, hain zuzen. Jolasaren bitartez, berdinen arteko harremana bultzatuz, ondo pasatuz... hamaika gai lantzen ditu, alegia, aniztasunaren balorea, genero-berdintasuna, sormena, laguntasuna, euskara, adimen emozionala... denak behar-beharrezkoak.\nHori horrela izanik, egoera berri honetan haur eta nerabeentzako udako eskaintza antolatzea inoiz baino garrantzitsuagoa denez, Gipuzkoako Aldundiko Gazteria Departamentuak atal berri bat martxan jarri du bere Webgunean, eta bertan bildu du udako jarduerak antolatzeko beharrezkoa den informazioa eta dokumentazioa.\nUdako jardueren atal honetan HONAKOAK bildu dira, besteak beste:\nUdalekuak antolatzeko kontuan hartu beharreko araudia:\nEdozein udaleku antolatzeko garaian, 170/1985 Dekretua hartu behar da kontuan. Dekretuaren helburua pertsona fisiko edo juridikoek, publiko zein pribatuek, antolatutako edo sustatutako aisia hezitzaileko jarduerak arautzea da, baldin eta 18 urtetik beherako sei pertsonak baino gehiagok parte hartzen badute eta Euskal Autonomia Erkidegoan garatzen badira.\nCOVID-19a dela-eta aisia hezitzaileko jardueretan hartu beharreko osasun-neurri bereziak:\nCOVID-19ak sortutako egoera berri honetan, ezinbestekoa da osasun-neurri bereziak hartzea birusaren hedapenik egon ez dadin. Segurtasun-neurri horiek hainbat administrazio publikok argitaratutako protokoloetan jasota daude, zehazki:\n- Eusko Jaularitzaren Dekretua\n- Osasun Ministerioaren Agindua\nGipuzkoan haur eta gazteen kanpaleku, udaleku itxi nahiz ireki, auzolandegi eta ibilaldiak antolatzen dituzten elkarte, erakunde, enpresa eta pertsonek, jarduera horien berri eman beharko diote Gipuzkoako Foru Aldundiari. Horretarako, honako formularioa bete behar dute.\nDirulaguntzak eta materialak:\nGazteria Departamentuak urtero diruz laguntzen ditu elkarte eta entitateek haur, gazte eta nerabeentzako antolatzen dituzten aisia hezitzaileko jarduerak. Aurten, gainera, ekintza horietan erabiltzeko maskarak, hidrogelak eta termometroak banatuko ditu eskaria egiten duten udalen eta entitateen artean.\nAisia hezitzaileko ekintzak antolatzeko baliabideak:\nAisia hezitzailea antolatzeko lagungarriak izan daitezkeen arlo pedagogiko nahiz teknikoko zenbait dokumentu eta tresna ere jaso dira atal honetan.\nUdaleku irekien segimendua egiteko materialak:\nUdalekuetako talde pedagogikoaren kualifikazioaren inguruan kontutan hartu beharrekoak.\nBegiraleek egunero kontuan izan beharreko segurtasun eta higieneari buruzko neurriak.\nHaur eta gazteen segimendu-fitxa.\nAzkenik, gogorarazi nahi da Udabizi aplikazioak zabalik jarraitzen duela. Tresna honek biltzen ditu, batetik, uda honetan Gipuzkoako haurrek eta gazteek egin ditzaketen aisialdiko ekintza interesgarriak, eta bestetik, erakunde eta elkarte desberdinek antolatzen dituzten jardueretan begirale izateko lan-eskaintzak.


Maite Marcosek eta Kuartangoko lagunek bi sari jaso dituzte Almeriako western zinemaldian - Aretxabaleta - Goiena.eus\nMaite Marcosek eta Kuartangoko lagunek bi sari jaso dituzte Almeriako western zinemaldian\nMirari Altube 2014-10-17 16:30\nMaite Marcos garaikurrak eskuetan dituela.\nBi sari jaso ditu Kuartangoko lagunek, euren artean Maite Marcos aretxabaletarra, egindako Algo más que morir (2014, 74 min.) filmak Almeriako western zinemaldian: publikoaren saria eta Almeria Collection sari berezia.\n"Ondo pasatzera joan ginen eta izugarria izan da!", esan du Maite Marcosek. Izan ere, lehiaketako garailea izan da Algo más que morir bi sari jasota (nahiz eta film onenaren saria Sweetwater-ek jaso).\n"Zirraragarria izan da emanaldia, hunkigarria. Guk egindako lana baloratzen jakin dute", gaineratu du: "Eta Tabernas herrikoek ondo baino hobeto hartu gaituzte". Sari hirukoitza jaso dute, gainera, Frantziako produktore etxe batek erosi dituelako filmaren eskubideak.


Photoshop-erako baliabideak deskargatzeko 20 webgune onenak Sormenak linean\nPhotoshoperako baliabideak deskargatzeko 20 webgune onenak\nThe Photoshoperako deskargatu daitezkeen baliabideak edo guk erabiltzen dugun beste edozein diseinu programa denbora asko aurreztu eta lan egin gure diseinuak egiterakoan. Badaude ehunka baliabideGure lanetan aplika ditzakegu, hala nola: pintzelak, iragazkiak, ehundurak, bektorezko irudiak eta abar luzea.\nCreavive Fan-en bilduma bikaina egin dute 20 webgune non egin dezakegu deskargatu hauek doako baliabideak… Aurreztu denbora eta doan ??… hobeto baino hobeto! Ez da horrela ??.\nWebgune horien guztien artean Photoshop, psd fitxategiak, bektoreak, atzeko planorik gabeko png-ak, markoak, pintzelak, ekintzak eta abarretarako imajina dezakegun edozein baliabide mota aurkitu eta deskarga dezakegu. Gogoratu webgune bakoitzak erlazionatutako esteken atal bat izan ohi duela, baliabide gehiago dituzten beste diseinu webgune batzuetara eramango zaituena. Murgildu haien artean eta aurkitu bakoitzaren onena !!\nIturria | Photoshoperako baliabideak deskargatzeko 20 webgune\nArtikuluaren bide osoa: Sormena linean » Diseinu tresnak » Photoshop » Photoshoperako baliabideak deskargatzeko 20 webgune onenak\nGian ferdinand esan zuen\nBikain, mila esker, horrelako artikuluak dira gehien bilatzen ditudanak. Webguneak diseinatzeko orriak gaztelaniaz argitaratzen badituzu, psd to html gaztelaniaz edo html, css eta java tutorialak gaztelania hutsean argitaratzea interesatuko nintzateke, oso ondo legoke horiek ezagutzea.\nErantzun Gian Ferdinand-i\nGaraiko ehundurak denontzat: 200 baino gehiago\nKongresuei eta gertaerei buruzko webguneak biltzea


[Kafe Aleak] Aritz Galarragak Beti Mugan • ZUZEU\n[Kafe Aleak] Aritz Galarragak Beti Mugan\n[Kafe Aleak] Aritz Galarragak Beti Mugan –\n“Batzen” (Gor Diskak, 1991)\nHankapilotaz baino ez dakienak ez daki deus ere hankapilotaz ere.\nGola sartu zuen Joseba Llorentek. Horraino dena normal. Normal edo. Arrazoi duzue, ez da beste jokalari batzuk bezain, nola esan, estetikoa, baina logikaren baitan sartzen da Joseba Llorentek gola egitea, Hiesaren aurkako txertoa asmatzearen aldean behintzat. Bide batez, elkarrekin jokatzen genuenean gol gehiago sartzen nituela esatea ez litzateke justua, gezur borobila izateaz gain. Baina ez pentsa, nik ere izan dut idilio labur bat golarekin. Beste batean kontatuko dizuet. Edo, itxaron, akaso ez da izango beste batik eta horra: Real Unionen jokatzen nuen urte hartan, aurrelari. Golik sartzen ez eta pixkanaka postua atzeratzen joan nintzen, punta erdi, atzeko erdilari, erdiko defentsa. Azken jardunaldian sartu nuen gol bakarra, zelai erditik. Irakaspena zein den? Auskalo, gure aurrelari segaila baloia hanketan bezala sentitzen naiz horrelakoetan.\nGola sartu zuen, beraz, Joseba Llorentek. Inguruko katalanak aldiz lasai antzean, bi goleko aldea zuen oraindik Barsak, hogei minutu baino ez ziren falta partida amaitzeko. Gola sartu, bat eta hiru, elastiko horia altxa eta, urteak betetzen dituen izeba zoriontzeko mezua espero nuenean, harrapazank, olagarro bat, edo begi bat, edo begi bakarreko olagarro bat. Eta bi hitz: Beti Mugan.\nHara, musikaz hitz egin nahi eta futbolarekin hasi. Zaila da garaiari izkin egitea, denok ez gara Messi bezain abilak. Ez dut esango ahaztua nuenik, ez dut esango memoria selektiboaren albo-kalte zenik, baina momentu hartantxe ez nuen presente Beti Mugan. Gaztaroa bezala, agian, seme bat ohean, alaba bat bidean, zera prosaikoagoak nituen buru estu honetan. Beti Mugan eta gaztaroa, inkontzienteki elkartu dira hemen ere, ez alferrik gaztaroko soinu izan nuelako banda. Ez bakarra, noski, baziren talde gehiago. Gogoan dut hamalau urterekin Dut deskubritu genuenekoa, eszena ezin rural-kitschagoan: lagunaren baserrian, petak erretzen sagardoa edaten, eta nola isilik, zupadak gorabehera, irentsi genuen Duten estreinako hura, hasi eta buka. Baina Dut esperientzia sano luzeagoa izan da nire bizitzan, hartu ditu, eta markatu, aro bat baino gehiago.\nBeti Muganez ari ginen, musikaz edo. 98an atera zen Batzen, taldearen ia abesti guztiak biltzen dituen lana. Esango nuke erosi nien lehen diskoa izan zela eta bakarra. Ordurako ordea buruz nekizkien kanta guztiak, ez galdetu nola, ez dut gogoratzen kontzerturik, ez dut gogoratzen kaseterik, baina guzti guztiak ezagutzen nituen. Pentsatzen dut, nahi gabe ere, idorreko haizea sartzen zitzaigun bezala sartu zitzaizkigula kanta horiek ere, tontamentean.\nAzken batean ez da hain aldrebesa, geografia bat partekatzen genuen, kanta haiek eta guk, guk eta banda hark. Belaun bat zaharrago ziren taldekideak, baina oso gertuko jendea, lagun minaren anaia zen gitarra bat, zenbat ordu pasako nituen haien etxean, Mario Bros kontsolatzen, zenbat aldiz ikusi nuen hirugarren anaia bat, gaur futbol talde garrantzitsu bateko entrenatzaile (hankapilota forever), garai hartan jokalari, lesioak konpontzeko maxinekin. Kantantea bera, bizilagun, nola ahaztu etxe azpiko zelaitxoan, berak jakin gabe, eskaintzen zizkidan topless saioak, paradisua lurrean ere existitzen denaren frogarik behinenak. Bagenekien aita ETAk hil ziola, gauza jakina zen, baina inork inoiz ez digu ezer gehiago esan, guk ezer galdetu ere ez, noski, nola bada, eta murmurio antzeko batzuk baino ez zaizkit geratu, haren ogibideez, bozaren jaiduraz. Auskalo. Semeak behintzat, alaba ez dut gogoan, ikastolara joaten ziren, edo etortzen. Eta ez dakit datu horrek zerbait esan nahi duen. Geografia bat partekatu arren ez baita beti dena partekatzen.\n98an atera zen Batzen. Ez dakit zenbat aldiz entzungo nuen diskoa, entzuna nuen dagoeneko, ez galdetu non, ez dut gogoratzen eta. Gainera zerbait bukatu zen urte hartan, herria uzteko ordua iritsi zen, futbol aktiboa, unibertsitatera joatekoa, hiri berri bat, jende berri bat, soinu banda berri bat. Futbolsofi aldaketak, hitz gutxitan: handik aurrera Jack Kerouack irakurri genuen, mugak gugan daudela egiaztatu, zalditik jaitsi ginen, pentsa, gizarte honen hiztegia onartzera ere iritsi gara. Eta zure odola edatearena, tira, nahiago kokakola light.\nBarsak laugarren gol bat sartu zuen gau hartan, eta garaipen argiarekin bukatu zen partida. Berehala jakin nuen zergatik luzatu zuen kamiseta hura Llorentek, Beti Mugan berriz bueltatzekoa zen, eszenatokietara, Irunen, azken aukera apika. Eta, katalanez inguratuta aspaldian, ezin izan nuen kontzertura joan, ez nuen modua aurkitu, nola azaldu izan nintzenarekin atzera elkartzeko aukera nuela. Orain berotan ez dakit nahiko nukeen ere, gauza ugari mugituko ziren, ez dakit muturren aurrean ikusi nahiko nukeen jada garai hura joana dela. Agian hobe horiek denak dauden lekuan, oroitzapenentzako errausterik ezean, futbol zelai polit baten lur azpian.\nAritz Galarraga (Hondarribia, 1980)\n[Kafe Aleak] Aritz Galarragak Beti Mugan [Kafe Aleak] Aritz Galarragak Beti Mugan\nBeti Mugan, diskoak, Kafe Aleak, musika, proposamena


Epaileak atxiloaldia luzatu dio Yanela Zarumaren bikotekide ohiari\nIgandera arte luzatu dio epaileak atxiloaldia, kriminalitate zantzuak ikusi baitizkio. Atxilotuak ukatu egin du Burlatako neskaren hilketarekin zerikusirik duenik.\nIruñeako epaitegiko 4. instrukzioko titularrak, Zaruma Cabreraren bikotekide ohiaren atxilo aldia igandera arte luzatzea erabaki du Yanela. Astelehenean atxilotu zuen Foru Poliziak mutil gaztea bere bikotea zenaren gorpua Beriaingo urmael batean agertu eta ordu gutxira.\nHasiera batean atzo hartu behar zion deklarazioa epaileak, baina azkenean luzatzea erabaki du kriminalitate zantzuak ikusi baitizkio atxilotuari. Autoan dioenez, beharrezkoa ikusten du beste diligentzia batzuk egitea E.R.G.LL inputatuari deklarazioa hartu aurretik, auzia hobeto bideratu eta gertatutakoa argitzeko.\nYanela Zarumak, 22 urtekoa, hiru urteko alaba zuen atxilotutako mutilarekin izan zuen bikote-harremanetik. Neskaren gurasoek astelehenean bertan salatu zuen alabaren desagertzea, hilotza agertu eta ordu batzuetara. Iruñeako 4. instrukzioko epailea ari da auzia gidatzen eta sumarioa sekretupean daramate.\nInformazio gehiago:Eitb: Epaileak atxiloaldia luzatu dio Yanela Zarumaren bikotekide ohiari